Proposta għal DEĊIŻJONI TAL-KUNSILL dwar l-iffirmar, f'isem l-Unjoni Ewropea, u l-applikazzjoni provviżorja tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija fis-settur tas-Sajd bejn l-Unjoni Ewropea u r-Repubblika tal-Kap Verde /* COM/2014/0696 final - 2014/0328 (NLE) */





MEMORANDUM TA' SPJEGAZZJONI 1. IL-KUNTEST TAL-PROPOSTA Il-Kunsill awtorizza lill-Kummissjoni Ewropea biex tinnegozja, f'isem l-Unjoni Ewropea, it-tiġdid tal-Protokoll għall-Ftehim ta’ Sħubija dwar is-Sajd bejn il-Komunità Ewropea u r-Repubblika tal-Kap Verde. Kif intemmu dawn in-negozjati, in-negozjaturi taw bidu għal abbozz ta' Protokoll ġdid fit-28 ta' Awwissu 2014. Il-Protokoll il-ġdid ikopri perjodu ta' erba' (4) snin li jibda mid-data tal-applikazzjoni provviżorja stabbilita mill-Artikolu 15, li tirrifletti d-data meta ġie iffirmat. L-għan prinċipali tal-Protokoll tal-Ftehim huwa li joffri opportunitajiet ta' sajd għall-bastimenti tal-Unjoni fiż-żona tas-sajd tar-Repubblika tal-Kap Verde, skont l-aqwa opinjonijiet xjentifiċi disponibbli u r-rakkomandazzjonijiet tal-Kummissjoni Internazzjonali għall-Konservazzjoni tat-Tonn tal-Atlantiku (International Commission for the Conservation of Atlantic Tunas - ICCAT) u, meta applikabbli fil-limiti tal-kwantità żejda disponibbli. Il-Kummissjoni bbażat il-pożizzjoni tagħha, fost oħrajn, fuq ir-riżultati ta' evalwazzjoni ex-post tal-Protokoll preċedenti, imwettqa minn esperti esterni. L-għan ġenerali huwa li tissaħħaħ il-kooperazzjoni bejn l-Unjoni Ewropea u r-Repubblika tal-Kap Verde favur l-istabbiliment ta’ qafas ta’ sħubija għall-iżvilupp ta’ politika tas-sajd sostenibbli u l-isfruttar responsabbli tar-riżorsi tas-sajd fiż-żona tas-sajd tar-Repubblika tal-Kap Verde, fl-interess taż-żewġ Partijiet. Il-protokoll jipprevedi opportunitajiet ta' sajd fil-kategoriji li ġejjin: – 28 bastiment tas-sajd għat-tonn bit-tartarun; – 30 bastiment tas-sajd bil-konz tal-wiċċ – 13-il bastiment tas-sajd għat-tonn bil-qasab u x-xlief Abbażi ta’ dan, il-Kummissjoni qed tipproponi li l-Kunsill jawtorizza l-iffirmar u l-applikazzjoni provviżorja ta' dan il-Protokoll il-ġdid. 2. IR-RIŻULTATI TAL-KONSULTAZZJONIJIET MAL-PARTIJIET INTERESSATI U TAL-VALUTAZZJONIJIET TAL-IMPATT Il-partijiet interessati ġew ikkonsultati fil-qafas tal-evalwazzjoni tal-Protokoll 2011-2014. Saru konsultazzjonijiet ukoll mal-esperti mill-Istati Membri waqt laqgħat tekniċi. Minn dawn il-konsultazzjonijiet ġie konkluż li jkun ta’ benefiċċju li jinżamm protokoll tas-sajd mar-Repubblika tal-Kap Verde. 3. ELEMENTI LEGALI TAL-PROPOSTA Din il-proċedura nbdiet b’mod parallel mal-proċeduri marbuta mad-Deċiżjoni tal-Kunsill dwar il-konklużjoni tal-Protokoll innifsu, kif ukoll mar-Regolament tal-Kunsill dwar l-allokazzjoni tal-opportunitajiet ta' sajd fost l-Istati Membri tal-UE. 4. IMPLIKAZZJONI BAĠITARJA Il-kontribuzzjoni finanzjarja annwali hija EUR 550 000 għall-ewwel sentejn u EUR 500 000 għall-aħħar sentejn, abbażi ta' (a) tunnellaġġ ta' referenza ta' 5,000 tunnellata, li għal dan ġie stabbilit ammont marbut mal-aċċess ta' EUR 275 000 kull sena għall-ewwel sentejn u EUR 250 000 kull sena għall-aħħar sentejn, u (b) appoġġ għall-iżvilupp fil-politika tas-settur tas-sajd tar-Repubblika tal-Kap Verde, li jammonta għal EUR 275 000 kull sena għall-ewwel sentejn u EUR 250 000 kull sena għall-aħħar sentejn. Dan l-appoġġ jilħaq l-għanijiet tal-politika nazzjonali tas-sajd u b'mod partikolari l-ħtiġijiet tar-Repubblika tal-Kap Verde fil-ġlieda kontra s-sajd illegali. 2014/0328 (NLE) Proposta għal DEĊIŻJONI TAL-KUNSILL dwar l-iffirmar, f'isem l-Unjoni Ewropea, u l-applikazzjoni provviżorja tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija fis-settur tas-Sajd bejn l-Unjoni Ewropea u r-Repubblika tal-Kap Verde IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(2), flimkien mal-Artikolu 218(5) tiegħu, Wara li kkunsidra l-proposta tal-Kummissjoni Ewropea, Billi: (1) Fid-19 ta’ Diċembru 2006, il-Kunsill adotta r-Regolament (KE) Nru 2027/2006 dwar il-konklużjoni tal-Ftehim ta’ Sħubija fis-settur tas-sajd bejn il-Komunità Ewropea u r-Repubblika ta' Kap Verde[1]. (2) Il-Kunsill awtorizza lill-Kummissjoni tinnegozja protokoll ġdid li jagħti opportunitajiet ta' sajd lill-bastimenti tal-Unjoni Ewropea fiż-żona tas-sajd li fiha r-Repubblika tal-Kap Verde teżerċita l-ġurisdizzjoni tagħha. Kif intemmu dawn in-negozjati, ingħata bidu għal abbozz ta' Protokoll ġdid fit-28 ta' Awwissu 2014. (3) Sabiex jiġi żgurat li l-bastimenti tal-Unjoni jkunu jistgħu jkomplu l-attivitajiet tas-sajd tagħhom, l-Artikolu 15 tal-Protokoll il-ġdid jipprevedi l-possibbiltà tal-applikazzjoni tiegħu b’mod provviżorju minn kull Parti sa mid-data tal-iffirmar tiegħu. (4) Il-Protokoll il-ġdid għandu jiġu ffirmat u applikat b'mod provviżorju, sa ma jitlestew il-proċeduri meħtieġa għall-konklużjoni tiegħu, ADOTTA DIN ID-DEĊIŻJONI: Artikolu 1 L-iffirmar, f’isem l-Unjoni Ewropea, tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-Sajd bejn l-Unjoni Ewropea u r-Repubblika tal-Kap Verde huwa awtorizzat, soġġett għall-konklużjoni tal-Protokoll imsemmi. It-test tal-Protokoll qiegħed fl-anness ta’ din id-Deċiżjoni. Artikolu 2 Is-Segretarjat Ġenerali tal-Kunsill għandu jistabbilixxi l-istrumenti ta' setgħa sħiħa li jawtorizzaw il-persuni indikati min-negozjatur tal-Protokoll biex jiffirmaw il-Protokoll, soġġett għall-konklużjoni tiegħu. Artikolu 3 Skont l-Artikolu 15 tiegħu, il-Protokoll għandu japplika b’mod provviżorju mid-data tal-iffirmar tiegħu sa ma jitlestew il-proċeduri meħtieġa għall-konklużjoni tiegħu. Artikolu 4 Din id-Deċiżjoni tidħol fis-seħħ fil-jum tal-iffirmar tagħha. Għandha tkun ippubblikata f'Il-Ġurnal Uffiċjali tal-Unjoni Ewropea. Magħmul fi Brussell, Għall-Kunsill Il-President DIKJARAZZJONI FINANZJARJA LEĠIŻLATTIVA 1. QAFAS TAL-PROPOSTA/TAL-INIZJATTIVA 1.1. Titolu tal-proposta/tal-inizjattiva Proposta għal Deċiżjoni tal-Kunsill dwar l-iffirmar, f'isem l-Unjoni Ewropea, u l-applikazzjoni provviżorja tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija fis-settur tas-Sajd bejn l-Unjoni Ewropea u r-Repubblika tal-Kap Verde 1.2. Qasam/oqsma ta' politika(i) kkonċernat/i fl-istruttura ABM/ABB[2] 11. – Affarijiet Marittimi u Sajd 11.03 – Kontribuzzjonijiet obbligatorji għall-organizzazzjonijiet reġjonali tal-ġestjoni tas-sajd (ORGP) u organizzazzjonijiet internazzjonali oħra u ftehim tas-sajd sostenibbli (SFA) 1.3. Natura tal-proposta/tal-inizjattiva ¨Il-proposta/l-inizjattiva hija relatata ma' azzjoni ġdida ¨Il-proposta/l-inizjattiva hija relatata ma’ azzjoni ġdida b'segwitu għal proġett pilota/azzjoni preparatorja[3] X Il-proposta/l-inizjattiva hija relatata mal-estensjoni ta’ azzjoni eżistenti ¨Il-proposta/l-inizjattiva hija relatata ma' azzjoni diretta mill-ġdid lejn azzjoni ġdida 1.4. Għan(ijiet) 1.4.1. L-għan(ijiet) strateġiku/strateġiċi pluriennali tal-Kummissjoni fil-mira tal-proposta/inizjattiva In-negozjati u l-konklużjoni ta' Ftehimiet dwar is-Sajd ma' pajjiżi terzi jissodisfaw l-għan ġenerali li jkun permess l-aċċess għal bastimenti tas-sajd tal-Unjoni Ewropea f'żoni tas-sajd li jinsabu fiż-Żona Ekonomika Esklussiva (ŻEE) ta' pajjiżi terzi u li tiġi żviluppata sħubija ma' dawn il-pajjiżi bil-ħsieb li jissaħħaħ l-isfruttar sostenibbli tar-riżorsi tas-sajd 'il barra mill-ilmijiet tal-UE. Il-Ftehimiet ta’ Sħubija dwar is-Sajd (FPAs) jiżguraw ukoll il-koerenza bejn il-prinċipji li jirregolaw il-Politika Komuni tas-Sajd u l-impenji li jittieħdu f'politiki oħra Ewropej (l-isfruttar sostenibbli ta' riżorsi ta' Stati terzi, il-ġlieda kontra s-sajd illegali mhux irrappurtat u mhux regolat (IUU), l-integrazzjoni tal-pajjiżi sħab fl-ekonomija globali, kif ukoll governanza aħjar tas-sajd fuq livell politiku u finanzjarju). 1.4.2. Għan(ijiet) speċifiku/speċifiċi u l-attività/attivitajiet ABM/ABB ikkonċernata/i Għan speċifiku Nru 1 Sabiex jingħata kontribut għas-sajd sostenibbli fl-ilmijiet li mhumiex tal-Unjoni, tinżamm preżenza Ewropea fis-sajd fl-ilmijiet imbiegħda u jitħarsu l-interessi tas-settur tas-sajd Ewropew u tal-konsumaturi billi jiġu nnegozjati u konklużi FPAs ma’ Stati kostali, b’mod li jkunu konsistenti ma’ politiki Ewropej oħrajn. Attività/attivitajiet ABM/ABB ikkonċernata/i Attività/attivitajiet ABM/ABB ikkonċernata/i L-affarijiet marittimi u s-sajd: l-istabbiliment ta’ qafas ta’ governanza għall-attivitajiet tas-sajd imwettqa minn bastimenti tas-sajd tal-Unjoni fl-ilmijiet ta’ pajjiżi terzi (SFA) (il-linja baġitarja 11.0301) 1.4.3. Riżultat(i) u impatt mistenni(ja) Speċifika l-effetti li għandu jkollha l-proposta/inizjattiva fuq il-benefiċjarji/gruppi fil-mira. Il-konklużjoni tal-Protokoll se tgħin biex jinżammu l-opportunitajiet ta' sajd għal bastimenti Ewropej fiż-żona tas-sajd tar-Repubblika tal-Kap Verde. Il-protokoll se jikkontribwixxi wkoll għal ġestjoni u konservazzjoni aħjar tar-riżorsi tas-sajd, permezz ta’ appoġġ finanzjarju (appoġġ settorjali) għall-implimentazzjoni tal-programmi adottati fil-livell nazzjonali mill-pajjiż sieħeb, u b’mod partikolari fir-rigward tal-kontroll u l-ġlieda kontra s-sajd illegali. 1.4.4. Indikaturi tar-riżultati u tal-impatt Speċifika l-indikaturi għall-monitoraġġ tal-implimentazzjoni tal-proposta/inizjattiva. Ir-rata tal-użu tal-opportunitajiet tas-sajd (persentaġġ tal-awtorizzazzjonijiet tas-sajd użati meta mqabbla mad-disponibbiltà offruta mill-Protokoll); Il-ġbir u l-analiżi ta’ dejta dwar il-qabdiet u l-valur kummerċjali tal-Ftehim; Il-kontribuzzjoni għall-impjiegi u għall-valur miżjud fl-UE u għall-istabbilizzazzjoni tas-suq tal-UE (fuq livell aggregat ma’ FPAs oħra); Għadd ta’ laqgħat tekniċi u ta’ laqgħat tal-Kumitati konġunti. 1.5. Bażi għall-proposta/inizjattiva 1.5.1. Rekwiżit/i li jrid/u jiġi/u ssodisfat/i fuq medda qasira jew medda twila ta ' żmien Il-Protokoll għall-perjodu 2011-2014 skada fil-31 ta’ Awwissu 2014. Huwa maħsub li l-Protokoll il-ġdid għandu jibda japplika b’mod provviżorju mid-data tal-iffirmar tiegħu. Sabiex tkun żgurata l-kontinwazzjoni tal-operazzjonijiet tas-sajd, qed jingħata bidu għal proċedura għall-adozzjoni mill-Kunsill ta' Deċiżjoni dwar l-iffirmar u l-applikazzjoni provviżorja tal-Protokoll b'mod parallel ma' din il-proċedura. Il-Protokoll il-ġdid se jipprovdi qafas għall-attivitajiet tas-sajd tal-flotta Ewropea fiż-żona tas-sajd tal-Kap Verde, u se jawtorizza lis-sidien tal-bastimenti Ewropej japplikaw għal liċenzji tas-sajd li jawtorizzawhom jistadu fl-ilmijiet tal-Kap Verde. Barra minn hekk, il-Protokoll il-ġdid isaħħaħ il-kooperazzjoni bejn l-UE u r-Repubblika tal-Kap Verde fid-dawl tal-promozzjoni tal-iżvilupp ta’ politika tas-sajd sostenibbli. Dan jistipula, b’mod partikolari, il-monitoraġġ tal-bastimenti bil-VMS u l-komunikazzjoni elettronika tal-informazzjoni dwar il-qabdiet. L-appoġġ settorjali ssaħħaħ sabiex ir-Repubblika tal-Kap Verde tingħata għajnuna fil-qafas tal-istrateġija nazzjonali tas-sajd tagħha, inkluża fil-ġlieda kontra s-sajd IUU. 1.5.2. Il-valur miżjud tal-involviment tal-UE: Fir-rigward ta’ dan il-Protokoll il-ġdid, in-nuqqas ta’ azzjoni mill-UE twassal għal ftehimiet privati li ma jagħtux garanzija ta’ sajd sostenibbli. L-Unjoni Ewropea tittama wkoll li, permezz ta’ dan il-Protokoll, ir-Repubblika tal-Kap Verde tkompli tikkoopera b’mod effettiv mal-UE b’mod partikolari f’dak li għandu x’jaqsam mal-ġlieda kontra s-sajd illegali. 1.5.3. Lezzjonijiet li ttieħdu minn esperjenzi simili fil-passat Abbażi ta' analiżi tal-qabdiet skont il-Protokoll ta' qabel, il-partijiet qablu li jżommu tunnellaġġ ta' referenza iżda jnaqqsu l-għadd ta' bastimenti li jistadu bil-konz tal-wiċċ (minn 35 għal 30) u jżidu bi ftit l-għadd ta' bastimenti tas-sajd għat-tonn bit-tartarun u bil-qasab (minn 11 għal 13). L-għadd ta' bastimenti tas-sajd għat-tonn bit-tartarun ma nbidilx (28 bastiment). Billi l-klieb il-baħar pelaġiċi huma fost l-ispeċi li jinqabdu mill-flotta tal-UE, il-qabdiet ta' din l-ispeċi minn bastimenti li jistadu bil-konz tal-wiċċ jeħtieġu attenzjoni partikolari. Se jiġi stabbilit mekkaniżmu strett biex jimmonitorja dawn il-qabdiet biex tiġi assigurata l-esplojtazzjoni sostenibbli ta' dan ir-riżors, u se jitwettaq studju biex janalizza l-kundizzjoni tal-klieb il-baħar u l-impatt tas-sajd fuq l-ekosistemi lokali, bil-għan li jipprovdi dejta dwar ix-xejriet migratorji tal-ispeċijiet ikkonċernati u biex jgħin fl-identifikazzjoni bijoloġika u ambjentali ta' żoni vulnerabbli fil-Kap Verde u fl-Atlantiku Tropikali. L-appoġġ settorjali ġie msaħħaħ filwaqt li tqiesu l-prijoritajiet tal-istrateġija nazzjonali fir-rigward tas-sajd kif ukoll tal-ħtiġijiet f'termini tat-tisħiħ tal-kapaċitajiet tal-amministrazzjoni tas-sajd tal-Kap Verde. 1.5.4. Il-possibilità ta' kompatibilità u sinerġija ma’ strumenti rilevanti oħrajn Il-fondi mħallsa skont l-FPAs jikkonsistu fi dħul funġibbli fil-baġits tal-pajjiżi terzi msieħba. Madankollu, l-allokazzjoni ta’ wħud minn dawn il-fondi għall-implimentazzjoni tal-miżuri fil-qafas tal-politika settorjali tal-pajjiż hija kundizzjoni għall-konklużjoni u l-monitoraġġ tal-FPAs. Dawn ir-riżorsi finanzjarji huma kompatibbli ma' sorsi oħra ta' finanzjament minn donaturi oħra ta’ fondi internazzjonali għat-twettiq ta’ proġetti u/jew programmi fuq livell nazzjonali fis-settur tas-sajd. 1.6. It-tul taż-żmien u l-impatt finanzjarju X Proposta/inizjattiva ta’ tul taż-żmien limitat – X Proposta/inizjattiva fis-seħħ għal perjodu ta’ erba' (4) snin mid-data tal-iffirmar – X Impatt finanzjarju mill-2015 sal-2018. ¨Proposta/inizjattiva ta' tul taż-żmien illimitat – Implimentazzjoni b'perjodu ta’ bidu minn SSSS sa SSSS, – segwita minn operazzjoni fuq skala sħiħa. 1.7. Metodu/i ta’ mmaniġġjar previst(i) X Ġestjoni diretta mill-Kummissjoni – X Mid-dipartimenti tagħha, inkluż il-persunal tagħha fid-delegazzjonijiet tal-Unjoni; – ¨ mill-aġenziji eżekuttivi ¨Ġestjoni kondiviża mal-Istati Membri ¨Ġestjoni indiretta b’delega tal-kompiti ta’ implimentazzjoni tal-baġit: – ¨ pajjiżi terzi jew il-korpi maħtura minnhom; – ¨ organizzazzjonijiet internazzjonali u l-aġenziji tagħhom (li għandhom jiġu speċifikati); – ¨il-BEI u l-Fond Ewropew tal-Investiment; – ¨ korpi li hemm referenza għalihom fl-Artikoli 208 u 209 tar-Regolament Finanzjarju; – ¨ korpi tal-liġi pubblika; – ¨ korpi rregolati mil-liġi privata b’missjoni ta’ servizz pubbliku, safejn dawn jipprovdu garanziji finanzjarji adegwati; – ¨ korpi rregolati mil-liġi privata ta’ Stat Membru li jkunu fdati bl-implimentazzjoni ta’ sħubija pubblika-privata u li jipprovdu garanziji finanzjarji adegwati; – ¨ persuni inkarigati biex jimplimentaw azzjonijiet speċifiċi fil-PESK skont it-Titolu V tat-TUE, u identifikati fl-att bażiku rilevanti. Kummenti 2. MIŻURI TA’ ĠESTJONI 2.1. Dispożizzjonijiet dwar il-monitoraġġ u r-rapportar: Speċifika l-frekwenza u l-kundizzjonijiet ta' dawn id-dispożizzjonijiet. Il-Kummissjoni (id-DĠ AFFARIJIET MARITTIMI U SAJD, b’kollaborazzjoni mal-espert tas-sajd tagħha bbażat fis-Senegal u mad-Delegazzjoni tal-Unjoni Ewropea f’Dakar) se tiżgura l-monitoraġġ regolari tal-implimentazzjoni ta’ dan il-Protokoll, b’mod partikolari f’dak li għandu x’jaqsam mal-użu tal-opportunitajiet tas-sajd mill-operaturi u f’termini tad-dejta dwar il-qabdiet. Barra minn hekk, l-FPA jipprevedi mill-inqas laqgħa waħda annwali tal-Kumitat Konġunt, li fiha l-Kummissjoni u r-Repubblika tal-Kap Verde jiltaqgħu sabiex jirrevedu l-implimentazzjoni tal-Ftehim u tal-Protokoll tiegħu u, fejn ikun meħtieġ, jaġġustaw l-ipprogrammar u, fejn ikun xieraq, il-kontribuzzjoni finanzjarja. 2.2. Sistema ta’ mmaniġġjar u kontroll 2.2.1. Riskju(i) identifikat(i) Jeżistu ċertu riskji fit-twaqqif ta’ protokoll dwar is-sajd, b’mod partikolari f’dak li għandu x’jaqsam mal-ammonti maħsuba għall-finanzjament tal-politika settorjali tas-sajd (is-sottopprogrammar). 2.2.2. Informazzjoni li tikkonċerna s-sistema ta' kontroll intern fis-seħħ Huwa previst djalogu bbażat fuq l-ipprogrammar u l-implimentazzjoni tal-politika settorjali. L-analiżi konġunta tar-riżultati msemmija fl-Artikolu 3 tagħmel ukoll parti minn dawn il-metodi ta’ kontroll. Barra minn hekk, il-Protokoll fih klawżoli speċifiċi għas-sospensjoni tiegħu, fuq ċerti kundizzjonijiet u f'ċerti ċirkostanzi. 2.2.3. Stima tal-ispejjeż u tal-benefiċċji tal-kontrolli u valutazzjoni tal-livell tar-riskju ta’ żbalji mistenni 2.3. Miżuri għall-prevenzjoni ta’ frodi u irregolaritajiet: Speċifika l-miżuri ta’ prevenzjoni jew protezzjoni eżistenti jew dawk previsti. Il-Kummissjoni tintrabat li tistabbilixxi djalogu politiku u konsultazzjoni regolari mar-Repubblika tal-Kap Verde sabiex tkun tista’ ttejjeb il-ġestjoni tal-Ftehim u ssaħħaħ il-kontribuzzjoni tal-UE għall-ġestjoni sostenibbli tar-riżorsi. F’kull każ, kull pagament li jsir mill-Kummissjoni fil-qafas tal-FPA huwa soġġett għar-regoli u l-proċeduri baġitarji u finanzjarji standard tal-Kummissjoni. Dan jippermetti, b’mod partikolari, li jiġu identifikati b’mod sħiħ il-kontijiet bankarji tal-Istati terzi li fihom jitħallsu l-ammonti tal-kumpens finanzjarju. Għal dan il-Protokoll partikolari, l-Artikolu 2(7) jistipula li l-kontribuzzjoni finanzjarja kollha għandha titħallas f'kont tat-Teżor Pubbliku ta' istituzzjoni finanzjarja magħżula mill-awtoritajiet tal-Kap Verde. 3. STIMA TAL-IMPATT FINANZJARJU TAL-PROPOSTA/TAL-INIZJATTIVA 3.1. Intestatura/i tal-qafas finanzjarju pluriennali u l-intestatura/i baġitarja/i tan-nefqa affettwata/i · Linji baġitarji eżistenti Skont l-ordni tal-intestaturi tal-qafas finanzjarju pluriennali u l-linji baġitarji. Intestatura tal-qafas finanzjarju pluriennali || Linja baġitarja || Tip ta' nefqa || Kontribuzzjoni Numru […][Intestatura………………………...………] || Diff./Mhux Diff. ([4]) || minn pajjiżi tal-EFTA[5] || minn pajjiżi kandidati[6] || minn pajjiżi terzi || skont it-tifsira tal-Artikolu 21(2)(b) tar-Regolament Finanzjarju 2 || 11.03 01 L-istabbiliment ta’ qafas ta’ governanza għall-attivitajiet tas-sajd imwettqa minn bastimenti tas-sajd tal-Unjoni fl-ilmijiet ta’ pajjiżi terzi (SFA) || Diff. || LE || LE || IVA || LE · Linji baġitarji ġodda mitluba Skont l-ordni tal-intestaturi tal-qafas finanzjarju pluriennali u l-linji baġitarji. Intestatura tal-qafas finanzjarju pluriennali || Linja baġitarja || Tip ta' nefqa || Kontribuzzjoni Numru […][Intestatura………………………...………] || Diff./Mhux Diff. || minn pajjiżi tal-EFTA || minn pajjiżi kandidati || minn pajjiżi terzi || skont it-tifsira tal-Artikolu 21(2)(b) tar-Regolament Finanzjarju || […][XX.YY.YY.YY] || || IVA/LE || IVA/LE || IVA/LE || IVA/LE 3.2. Stima tal-impatt fuq in-nefqa 3.2.1. Sommarju tal-istima tal-impatt fuq in-nefqa f’miljuni ta’ Euro (sa tliet (3) ċifri wara l-punt deċimali) Intestatura tal-qafas finanzjarju pluriennali: || Numru 2 || It-tkabbir sostenibbli: ir-riżorsi naturali DĠ: AFFARIJIET MARITTIMI U SAJD (MARE) || || || Sena N [7]2015 || Sena N+1 2016 || Sena N+2 2017 || Sena N+3 2018 || TOTAL  Approprjazzjonijiet operattivi || || || || || Numru tal-linja baġitarja 11.03 01 || Impenji || (1) || 0,550 || 0,550 || 0,500 || 0,500 || 2,100 Pagamenti || (2) || 0,550 || 0,550 || 0,500 || 0,500 || 2,100 Approprjazzjonijiet ta’ natura amministrattiva ffinanzjati mill-pakkett ta’ programmi speċifiċi[8] || || || || || Numru tal-linja tal-baġit 11.010401 || || (3) || 0,037 || 0,037 || 0,037 || 0,097 || 0,208 TOTAL tal-approprjazzjonijiet għal DĠ MARE || Impenji || =1+3 || 0,587 || 0,587 || 0,537 || 0,597 || 2,308 Pagamenti || =2+3 || 0,587 || 0,587 || 0,537 || 0,597 || 2,308  TOTAL tal-approprjazzjonijiet operattivi || Impenji || (4) || 0,550 || 0,550 || 0,500 || 0,500 || 2,100 Pagamenti || (5) || 0,550 || 0,550 || 0,500 || 0,500 || 2,100  TOTAL ta' approprjazzjonijiet ta’ natura amministrattiva ffinanzjati mill-pakkett għall-programmi speċifiċi || (6) || 0,037 || 0,037 || 0,037 || 0,097 || 0,208 TOTAL tal-approprjazzjonijiet taħt l-INTESTATURA 2 tal-qafas finanzjarju plurienniali || Impenji || =4+ 6 || 0,587 || 0,587 || 0,537 || 0,597 || 2,308 Pagamenti || =5+ 6 || 0,587 || 0,587 || 0,537 || 0,597 || 2,308 Jekk aktar minn intestatura waħda hija affettwata mill-proposta/inizjattiva: MHUX APPLIKABBLI TOTAL tal-approprjazzjonijiet operattivi || Impenji || (4) || || || || || || || || Pagamenti || (5) || || || || || || || || TOTAL ta' approprjazzjonijiet ta’ natura amministrattiva ffinanzjati mill-pakkett għall-programmi speċifiċi || (6) || || || || || || || || TOTAL tal-approprjazzjonijiet taħt l-INTESTATURI minn 1 sa 4 tal-qafas finanzjarju plurienniali (Ammont ta’ referenza) || Impenji || =4+ 6 || || || || || || || || Pagamenti || =5+ 6 || || || || || || || || Intestatura tal-qafas finanzjarju pluriennali: || 5 || "Infiq amministrattiv" f’miljuni ta’ Euro (sa tliet (3) ċifri wara l-punt deċimali) || || || Sena N 2015 || Sena N+1 2016 || Sena N+2 2017 || Sena N+3 2018 || daħħal snin skont kemm hemm bżonn biex turi t-tul tal-impatt (ara l-punt 1.6) || TOTAL DĠ: AFFARIJIET MARITTIMI U SAJD (MARE) || Riżorsi umani || 0,113 || 0,113 || 0,113 || 0,113 || || || || 0,452 Infiq amministrattiv ieħor || 0,008 || 0,008 || 0,008 || 0,008 || || || || 0,032 TOTAL DĠ MARE || Approprjazzjonijiet || 0,121 || 0,121 || 0,121 || 0,121 || || || || 0,484 TOTAL tal-approprjazzjonijiet taħt l-INTESTATURA 5 tal-qafas finanzjarju plurienniali || (Impenji totali = Total tal-pagamenti) || 0,121 || 0,121 || 0,121 || 0,121 || || || || 0,484 f’miljuni ta’ Euro (sa tliet (3) ċifri wara l-punt deċimali) || || || Sena N [9]2015 || Sena N+1 2016 || Sena N+2 2017 || Sena N+3 2018 || daħħal snin skont kemm hemm bżonn biex turi t-tul tal-impatt (ara l-punt 1.6) || TOTAL TOTAL tal-approprjazzjonijiet taħt l-INTESTATURI minn 1 sa 5 tal-qafas finanzjarju plurienniali || Impenji || 0,683 || 0,683 || 0,683 || 0,683 || || || || 2,732 Pagamenti || 0,683 || 0,683 || 0,683 || 0,683 || || || || 2,732 3.2.2. Stima tal-impatt fuq l-approprjazzjonijiet operattivi – ¨ Il-proposta/inizjattiva ma teħtieġ l-ebda użu ta’ approprjazzjonijiet operattivi – X Il-proposta/l-inizjattiva tirrikjedi l-użu ta’ approprjazzjonijiet operattivi, kif spjegat hawn taħt: Approprjazzjonijiet ta' impenn f'miljuni ta' Euro (sa tliet (3) punti deċimali) Indika l-għanijiet u r-riżultati ò || || || Sena N 2015 || Sena N+1 2016 || Sena N+2 2017 || Sena N+3 2018 || TOTAL RIŻULTATI (outputs) || Tip[10] || Spiża medja || Għadd || Spiża || Għadd || Spiża || Għadd || Spiża || Għadd || Spiża || Għadd totali || Spiża totali || GĦAN SPEĊIFIKU Nru 1[11]… || || || || || || || || || || - Aċċess għaż-żona tas-sajd || t/sena || N & N+1: EUR 55/t u N+2 & N+3: EUR 65/t || 5 000 || 0,275 || 5 000 || 0,275 || 5 000 || 0,250 || 5 000 || 0,250 || 20 000 || 1,050 - Appoġġ settorjali || annwali || 0,250 || 1 || 0,275 || 1 || 0,275 || 1 || 0,250 || 1 || 0,250 || 4 || 1,050 Subtotal għall-għan speċifiku numru 1 || || 0,550 || || 0,550 || || 0,500 || || 0,500 || || 2,100 GĦAN SPEĊIFIKU Nru 2... || || || || || || || || || || - Riżultat || || || || || || || || || || || || Subtotal tal-għan speċifiku Nru 2 || || || || || || || || || || SPIŻA TOTALI || || 0,550 || || 0,550 || || 0,500 || || 0,500 || || 2,100 3.2.3. Stima tal-impatt fuq l-approprjazzjonijiet ta’ natura amministrattiva 3.2.3.1. Sommarju – ¨ Il-proposta/l-inizjattiva ma teħtieġ l-ebda użu ta' approprazzjonijiet ta’ natura amministrattiva – X Il-proposta/l-inizjattiva teħtieġ l-użu ta’ approprjazzjonijiet ta' natura amministrattiva, kif spjegat hawn taħt: f’miljuni ta’ Euro (sa tliet (3) ċifri wara l-punt deċimali) || Sena N [12]2015 || Sena N+1 2016 || Sena N+2 2017 || Sena N+3 2018 || TOTAL INTESTATURA 5 tal-qafas finanzjarju plurienniali || || || || || Riżorsi umani || 0,113 || 0,113 || 0,113 || 0,113 || 0,452 Infiq amministrattiv ieħor: || 0,008 || 0,008 || 0,008 || 0,008 || 0,032 Subtotal tal-INTESTATURA 5 tal-qafas finanzjarju plurienniali || 0,121 || 0,121 || 0,121 || 0,121 || 0,484 Minbarral-INTESTATURA 5 [13]tal-qafas finanzjarju plurienniali || || || || || Riżorsi umani || 0,031 || 0,031 || 0,031 || 0,031 || 0,124 Nefqiet oħrajn ta' natura amministrattiva || 0,006 || 0,006 || 0,006 || 0,066 || 0,084 Subtotal minbarra l-INTESTATURA 5 tal-qafas finanzjarju plurienniali || 0,037 || 0,037 || 0,037 || 0,097 || 0,208 TOTAL || 0,158 || 0,158 || 0,158 || 0,218 || 0,692 L-approprjazzjonijiet tar-riżorsi umani meħtieġa se jiġu koperti mill-approprjazzjonijiet mid-DĠ li diġà huma assenjati għall-ġestjoni tal-azzjoni u/jew li ġew mobilizzati mill-ġdid fid-DĠ, flimkien, jekk ikun meħtieġ ma’ kwalunkwe allokazzjoni addizzjonali li tista’ tingħata lid-DĠ li jkun qed jimmaniġġja skont il-proċedura tal-allokazzjoni annwali u fid-dawl tal-limitazzjoni baġitarji. 3.2.3.2. Stima tar-riżorsi umani meħtieġa – ¨ Il-proposta/l-inizjattiva ma teħtieġx l-użu ta’ riżorsi umani. – X Il-proposta/l-inizjattiva teħtieġ l-użu ta’ riżorsi umani, kif spjegat hawn taħt: Stima li trid tiġi espressa f'ekwivalenti għal full-time || Sena N 2015 || Sena N+1 2016 || Sena N+2 2017 || Sena N+3 2018  Karigi fl-organigramma (il-postijiet tal-uffiċjali u l-aġenti temporanji) || 11 01 01 01 (Kwartieri Ġenerali u Uffiċċji ta' Rappreżentanza tal-Kummissjoni) || 0,75 || 0,75 || 0,75 || 0,75 XX 01 01 02 (Delegazzjonijiet) || || || || XX 01 05 01 (Riċerka indiretta) || || || || 10 01 05 01 (Riċerka diretta) || || || ||  Persunal estern (f’ekwivalenti għall-full-time – FTE)[14] || 11 01 02 01 (AK, INT, ENS mill-"pakkett globali") || 0,2 || 0,2 || 0,2 || 0,2 11 01 02 02 (CA, INT, JED, LA u SNE fid-delegazzjonijiet) || || || || 11 01 04 01 [15] || - fil-Kwartieri Ġenerali || || || || - fid-delegazzjonijiet || 0,25 || 0,25 || 0,25 || 0,25 XX 01 05 02 (AC, END, INT - Riċerka Indiretta) || || || || 10 01 05 02 (CA, SNE, INT - Riċerka Diretta) || || || || Linji baġitarji oħra (speċifika) || || || || TOTAL || 1,2 || 1,2 || 1,2 || 1,2 XX huwa l-qasam ta' politika jew it-titolu tal-baġit ikkonċernat. Ir-riżorsi umani meħtieġa se jkunu koperti mill-persunal tad-DĠ li diġà huma assenjati bil-ġestjoni tal-azzjoni u/jew ġew allokati mill-ġdid fi ħdan id-DĠ, flimkien ma', jekk ikun meħtieġ, kull allokazzjoni addizzjonali li tista’ tingħata lid-DĠ ta' ġestjoni skont il-proċedura ta’ allokazzjoni annwali u fid-dawl tal-limiti baġitarji. Deskrizzjoni tal-kompiti li jridu jitwettqu: Uffiċjali u persunal temporanju || Implimentazzjoni amministrattiva u baġitarja tal-ftehim (liċenzji, monitoraġġ tal-qabdiet, pagamenti, appoġġ settorjali), tħejjija tal-Kumitati Konġunti u parteċipazzjoni fihom għan-negozjar ta ' Protokolli sussegwenti, l-atti leġiżlattivi ta' tħejjija u implimentazzjoni, korrispondenza, appoġġ tekniku u xjentifiku. Uffiċjal + assistent finanzjarju + segretarjat + kap tal-unità (jew viċi kap) + appoġġ xjentifiku u tekniku u l-ġbir tad-dejta dwar il-liċenzji u dwar il-qabdiet: 0,95 FTE distribwiti kif ġej: 0,75 għal EUR 132 000 fis-sena u 0,2 għal EUR 70 000 fis-sena. Persunal estern || Wara l-implimentazzjoni tal-Ftehim u tal-appoġġ settorjali. Stima ta’ 0,25 FTE għal EUR 125 000 fis-sena. 3.2.4. Kompatibbiltà mal-qafas finanzjarju pluriennali attwali – X Il-proposta/l-inizjattiva hija kompatibbli mal-qafas finanzjarju pluriennali attwali. – ¨ Il-proposta/l-inizjattiva teħtieġ riprogrammazzjoni tal-intestatura tal-qafas finanzjarju pluriennali. Spjega x'riprogrammazzjoni hija meħtieġa u speċifika l-linji baġitarji kkonċernati u l-ammonti li jikkorrispondu. – ¨ Il-proposta/l-inizjattiva teħtieġ l-applikazzjoni tal-istrument tal-flessibbiltà jew ir-reviżjoni tal-qafas finanzjarju pluriennali[16]. Spjega x'inhu meħtieġ u speċifika l-intestaturi u l-linji baġitarji kkonċernati flimkien mal-ammonti li jikkorrispondu. 3.2.5. Il-kontribuzzjonijiet tal-partijiet terzi għall-finanzjament – Il-proposta/l-inizjattiva ma tipprevedix il-kofinanzjament mingħand terzi persuni. – Il-proposta/l-inizjattiva tipprevedi l-kofinanzjament stmat hawn taħt: Approprjazzjonijeit f'miljuni ta' Euro (sa tliet (3) punti deċimali) || Sena N || Sena N+1 || Sena N+2 || Sena N+3 || daħħal snin skont kemm hemm bżonn biex turi t-tul tal-impatt (ara l-punt 1.6) || Total Speċifika l-korp ta' kofinanzjament || || || || || || || || TOTAL tal-approprjazzjonijiet kofinanzjati || || || || || || || || 3.3. Stima tal-impatt fuq id-dħul – X Il-proposta/l-inizjattiva ma għandha l-ebda impatt finanzjarju fuq id-dħul. – ¨ Il-proposta/l-inizjattiva għandha l-impatt finanzjarju li ġej: – ¨ fuq ir-riżorsi proprji – ¨ fuq id-dħul mixxellanju f’miljuni ta’ Euro (sa tliet (3) ċifri wara l-punt deċimali) Linja baġitarja tad-dħul: || Ammonti disponibbli għas-sena baġitarja attwali || Impatt tal-proposta/l-inizjattiva[17] Sena N || Sena N+1 || Sena N+2 || Sena N+3 || daħħal snin skont kemm hemm bżonn biex turi t-tul tal-impatt (ara l-punt 1.6) Artikolu …………. || || || || || || || || Għad-dħul mixxellanju "assenjat", speċifika l-linja/i baġitarja/i tan-nefqa milquta. Speċifika l-metodu tal-kalkolu tal-impatt fuq id-dħul. [1] ĠU L 414, 30.12.2006, p. 1. [2] ABM: Activity-Based Management (Ġestjoni Bbażata fuq l-Attività) – ABB: Activity-Based Budgeting (Baġit Ibbażat fuq l-Attività). [3] Kif hemm referenza fl-Artikolu 54(2), il-punt (a) jew (b) tar-Regolament Finanzjarju. [4] AD = Approprjazzjonijiet differenzjati/AMD = Approprjazzjonijiet mhux differenzjati. [5] EFTA: Assoċjazzjoni Ewropea tal-Kummerċ Ħieles. [6] Il-pajjiżi kandidati u, fejn applikabbli, pajjiżi potenzjalment kandidati tal-Balkani tal-Punent. [7] Is-sena N hija s-sena li fiha tibda l-implimentazzjoni tal-proposta/inizjattiva. [8] Assistenza teknika u/jew amministrattiva u nfiq ta' appoġġ għall-implimentazzjoni tal-programmi u/jew l-azzjonijiet tal-UE (dawk li qabel kienu l-linji “BA”), riċerka indiretta u riċerka diretta. [9] Is-sena N hija s-sena li fiha tibda l-implimentazzjoni tal-proposta/inizjattiva. [10] Ir-riżultati huma l-prodotti u s-servizzi li għandhom jiġu pprovduti (pereżempju: l-għadd ta’ skambji ta’ studenti ffinanzjati, l-għadd ta’ kilometri ta’ toroq mibnija, eċċ.). [11] Kif ġie deskritt fit-Taqsima 1.4.2. "Għan(jiet) speċifiku (speċifiċi)…". [12] Is-sena N hija s-sena li fiha tibda l-implimentazzjoni tal-proposta/inizjattiva. [13] Assistenza teknika u/jew amministrattiva u nfiq ta' appoġġ għall-implimentazzjoni tal-programmi u/jew l-azzjonijiet tal-UE (dawk li qabel kienu l-linji “BA”), riċerka indiretta u riċerka diretta. [14] CA= Aġent Kuntrattwali; LA= Aġent Locali; SNE= Espert Nazzjonali Sekondat; INT = persunal mill-aġenziji (intérimaire); JED= "Jeune Expert en Délégation" (Delegazzjoni ta' Esperti żagħżagħ); [15] Sottolimitu ta' persunal estern kopert minn approprjazzjonijiet operattivi (dawk li kienu l-linji "BA"). [16] Ara l-punti 19 u 24 tal-Ftehim Interistituzzjonali (għall-perjodu 2007-2013) [17] Fir-rigward tar-riżorsi proprji tradizzjonali (dazji doganali, imposti fuq iz-zokkor), l-ammonti indikati għandhom ikunu ammonti netti, jiġifieri ammonti gross wara tnaqqis ta’ 25% tal-ispejjeż tal-ġbir. ANNESS tal-Proposta għal DEĊIŻJONI TAL-KUNSILL dwar l-iffirmar, f'isem l-Unjoni Ewropea, u l-applikazzjoni provviżorja tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn l-Unjoni Ewropea u r-Repubblika tal-Kap Verde Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn l-Unjoni Ewropea u r-Repubblika tal-Kap Verde Artikolu 1 Il-perjodu ta’ applikazzjoni u l-opportunitajiet tas-sajd 1. Għal perjodu ta’ erba' (4) snin mid-data tal-applikazzjoni provviżorja tal-Protokoll, l-opportunitajiet tas-sajd mogħtija lill-bastimenti tal-Unjoni Ewropea skont l-Artikolu 5 tal-Ftehim ta’ Sħubija dwar is-Sajd għandhom jiġu stabbiliti kif ġej: Speċijiet li jpassu ħafna kif elenkati fl-Anness 1 tal-Konvenzjoni tan-Nazzjonijiet Uniti dwar il-Liġi tal-Baħar tal-1982, fil-limiti stabbiliti fl-Appendiċi 2 u bl-eċċezzjoni ta' speċijiet protetti jew projbiti mill-ICCAT jew skont konvenzjonijiet internazzjonali oħrajn: — bastimenti tas-sajd għat-tonn bit-tartarun mgħammra bi friżer: 28-il bastiment, — bastimenti tas-sajd għat-tonn bil-qasab u x-xlief: 13-il bastiment, — bastimenti tas-sajd bil-konz tal-wiċċ: 30 bastiment. 2. Il-paragrafu 1 japplika soġġett għad-dispożizzjonijiet tal-Artikoli 4 u 5 ta’ dan il-Protokoll. 3. Skont l-Artikolu 6 ta' dan il-Ftehim, bastimenti tas-sajd li jtajru l-bandiera ta' Stat Membru tal-Unjoni Ewropea (minn hawn 'il quddiem imsejħa "bastimenti tal-UE") jistgħu jwettqu attivitajiet ta' sajd fiż-żona tas-sajd tal-Kap Verde biss jekk ikunu fil-pussess ta' liċenzja tas-sajd valida li tkun inħarġet mill-Kap Verde skont dan il-Protokoll. Artikolu 2 Il-kontribuzzjoni finanzjarja – Metodi ta’ pagament 1. Għall-perjodu li hemm referenza għalih fl-Artikolu 1, il-valur totali stmat tal-Protokoll huwa ta’ EUR 3 300 000. 2. L-ammont li hemm referenza għalih fil-paragrafu 1 għandu jkun allokat kif ġej: — EUR 2 100 000 bħala l-kontribuzzjoni finanzjarja li hemm referenza għaliha fl-Artikolu 7 tal-Ftehim, allokata kif ġej: a) ammont annwali bħala kontribuzzjoni finanzjarja għall-aċċess għar-riżors ta’ EUR 275 000 fis-sena għall-ewwel sentejn u EUR 250 000 fis-sena għat-tielet u r-raba’ sena, li huma ekwivalenti għal tunnellaġġ ta’ referenza ta’ 5 000 tunnellata fis-sena; b) ammont speċifiku għall-appoġġ għall-implimentazzjoni tal-politika settorjali tas-sajd tal-Kap Verde ta’ EUR 275 000 fis-sena għall-ewwel u t-tieni sena u EUR 250 000 fis-sena għat-tielet u r-raba’ sena. — EUR 1 200 000 li jikkorrispondu għall-ammont stmat tal-imposti li s-sidien tal-bastimenti jridu jħallsu għall-awtorizzazzjonijiet tas-sajd maħruġin huma u jiġu applikati l-Artikoli 5 u 6 tal-Ftehim u skont il-proċeduri previsti fil-punt 3 tal-Kapitolu II tal-Anness. 3. Il-paragrafu 1 għandu japplika skont id-dispożizzjonijiet tal-Artikoli 3, 4, 5, 7 u 8 ta’ dan il-Protokoll u tal-Artikoli 12 u 13 tal-Ftehim ta’ Sħubija dwar is-Sajd. 4. Jekk il-kwantità globali tal-qabdiet magħmula mill-bastimenti tal-Unjoni Ewropea fl-ilmijiet tal-Kap Verde taqbeż it-tunnellaġġ ta’ referenza indikat fil-punt 2a), l-ammont tal-kontribuzzjoni finanzjarja li hemm referenza għalih fil-paragrafu 2a) għandu jiżdied, għal kull tunnellata addizzjonali maqbuda, b'EUR 55 għall-ewwel sentejn u b'EUR 50 għall-aħħar sentejn. Madankollu, l-ammont totali annwali mħallas mill-Unjoni ma għandux jaqbeż id-doppju tal-ammont indikat fil-paragrafu 2a). Meta l-kwantitajiet maqbuda mill-bastimenti tal-Unjoni Ewropea jaqbżu l-kwantitajiet li jikkorrispondu għad-doppju tal-ammont annwali totali, l-ammont dovut għall-kwantità li taqbeż dan il-limitu jitħallas is-sena ta’ wara. 5. Il-pagament tal-kontribuzzjoni finanzjarja stipulata fil-paragrafu 2a) u b) hawn fuq, għandu jsir mhux aktar tard minn 90 jum wara d-dħul fis-seħħ tal-Protokoll għall-ewwel sena u mhux aktar tard mid-data tal-anniversarju tal-Protokoll għas-snin ta' wara. 6. L-awtoritajiet tal-Kap Verde għandu jkollhom diskrezzjoni sħiħa fir-rigward tal-użu li jsir mill-kontribuzzjoni finanzjarja li hemm referenza għaliha fil-paragrafu 2a). 7. Il-kontribuzzjoni finanzjarja għandha tiġi ttrasferita f’kont uniku tat-Teżor Pubbliku miftuħ f’istituzzjoni finanzjarja magħżula mill-awtoritajiet tal-Kap Verde. Artikolu 3 Promozzjoni ta’ sajd sostenibbli u responsabbli fl-ilmijiet tal-Kap Verde 1. Sa mhux aktar tard minn tliet xhur wara d-dħul fis-seħħ ta’ dan il-Protokoll, il-Partijiet għandhom jiftiehmu fi ħdan il-Kumitat Konġunt previst fl-Artikolu 9 tal-Ftehim ta’ Sħubija dwar is-Sajd, dwar Programm Settorjali Pluriennali, u r-regoli tal-applikazzjoni tiegħu, b’mod partikolari: a) linji gwida annwali u pluriennali għall-użu tal-kontribuzzjoni finanzjarja li hemm referenza għaliha fl-Artikolu 2(2)(b); b) l-għanijiet, kemm annwali kif ukoll pluriennali, li għandhom jintlaħqu sabiex jitrawwem sajd sostenibbli u responsabbli, filwaqt li jitqiesu l-prijoritajiet tal-Kap Verde fil-politika nazzjonali tas-sajd jew f'politiki oħra konnessi mal-promozzjoni tas-sajd responsabbli u sostenibbli jew li għandhom impatt fuqhom; c) il-kriterji u l-proċeduri li jridu jintużaw biex issir l-evalwazzjoni tar-riżultati milħuqa, fuq bażi annwali. 2. Kull emenda proposta għall-programm settorjali pluriennali jeħtieġ li tiġi approvata mill-Kumitat Konġunt. 3. Kull sena, l-awtoritajiet tal-Kap Verde jistgħu jiddeċiedu dwar l-allokazzjoni ta’ ammont addizzjonali mal-kontribuzzjoni finanzjarja li hemm referenza għaliha fl-Artikolu 2(2)(b) bil-għan li jiġi implimentat il-Programm Pluriennali. Din l-allokazzjoni trid tiġi kkomunikata lill-Unjoni Ewropea sa mhux aktar tard minn xahrejn (2) qabel id-data tal-anniversarju ta' dan il-Protokoll. 4. Kull sena ż-żewġ Partijiet għandhom jagħmlu, fi ħdan il-Kumitat Konġunt, evalwazzjoni tar-riżultati tal-implimentazzjoni tal-Programm Settorjali Pluriennali. F’każ li din l-evalwazzjoni tindika li t-twettiq tal-għanijiet iffinanzjati direttament mill-kontribuzzjoni finanzjarja msemmija fl-Artikolu 2(2)(b) ta’ dan il-Protokoll, ma jkunx sodisfaċenti, l-Unjoni Ewropea tirriserva d-dritt li tnaqqas is-sehem tal-kontribuzzjoni finanzjarja bil-għan li taġġusta l-ammont allokat għall-implimentazzjoni tal-Programm skont ir-riżultati. Artikolu 4 Kooperazzjoni xjentifika dwar sajd responsabbli 1. Iż-żewġ Partijiet b’dan jimpenjaw irwieħhom li jippromwovu sajd responsabbli fl-ilmijiet tal-Kap Verde abbażi tal-prinċipju ta’ nondiskriminazzjoni bejn id-diversi flotot tas-sajd preżenti f’dawk l-ilmijiet. Il-miżuri ta’ konservazzjoni tekniċi kollha li għandhom jiġu ssodisfati biex tingħata awtorizzazzjoni tas-sajd kif speċifikat fl-Appendiċi 2 tal-Anness ta' dan il-Protokoll, għandhom japplikaw għall-flotot industrijali barranin kollha li joperaw fiż-żona tas-sajd tal-Kap Verde skont kundizzjonijiet tekniċi simili għal dawk tal-flotot tal-Unjoni Ewropea. 2. Sakemm idum japplika dan il-Protokoll, l-Unjoni Ewropea u l-awtoritajiet tal-Kap Verde għandhom jimmonitorjaw l-iżviluppi fil-qabdiet, l-isforzi tas-sajd u l-qagħda tar-riżorsi tas-sajd fiż-żona tas-sajd tal-Kap Verde fir-rigward tal-ispeċijiet kollha koperti mill-Protokoll. B’mod partikolari, il-Partijiet jaqblu li jsaħħu l-ġbir u l-analiżi tad-dejta, biex jiġi żviluppat pjan nazzjonali ta’ azzjoni għall-konservazzjoni u l-ġestjoni tal-klieb il-baħar fiż-ŻEE tal-Kap Verde. 3. Iż-żewġ Partijiet għandhom jirrispettaw ir-rakkommandazzjonijiet u r-riżoluzzjonijiet tal-Kummissjoni Internazzjonali għall-Konservazzjoni tat-Tonn tal-Atlantiku (ICCAT) fir-rigward tal-ġestjoni responsabbli tas-sajd. 4. Skont l-Artikolu 4 tal-Ftehim ta' Sħubija dwar is-Sajd, abbażi tar-rakkomandazzjonijiet u r-riżoluzzjonijiet adottati fi ħdan l-ICCAT u fid-dawl tal-aqwa pariri xjentifiċi disponibbli, il-Partijiet għandhom jikkonsultaw flimkien fi ħdan il-Kumitat Konġunt previst fl-Artikolu 9 tal-Ftehim ta’ Sħubija dwar is-Sajd sabiex jadottaw, jekk ikun il-każ wara laqgħa xjentifika u bi ftehim komuni, miżuri ta’ ġestjoni sostenibbli tar-riżorsi tas-sajd li jolqtu l-attivitajiet tal-bastimenti tas-sajd tal-Unjoni Ewropea. 5. Il-Kap Verde jintrabat li jippubbliċizza kull ftehim li jawtorizza vapuri li jtajru bandiera barranija jistadu f’ilmijiet li fuqhom il-Kap Verde għandha ġurisdizzjoni, filwaqt li titqies in-natura sensittiva ta’ ċertu informazzjoni, bħal kundizzjonijiet finanzjarji. 6. Billi l-klieb il-baħar pelaġiċi huma fost l-ispeċi li jistgħu jinqabdu mill-flotta tal-UE f’assoċjazzjoni mas-sajd għat-tonn, u minħabba l-vulnerabbiltà ta’ dawn l-ispeċijiet, kif espress mill-opinjoni xjentifika tal-ICCAT, kull qbid ta’ dawn l-ispeċijiet mill-flotta ta’ bastimenti tas-sajd bil-konz li joperaw skont dan il-Protokoll għandu jkun suġġett għal attenzjoni speċjali abbażi tal-prinċipju ta’ prekawzjoni. Iż-żewġ Partijiet għandhom jikkooperaw biex itejbu d-disponibbiltà u l-monitoraġġ ta’ dejta xjentifika dwar l-ispeċijiet mistada. Għal dan il-għan, iż-żewġ Partijiet għandhom jistabbilixxu mekkaniżmu għal monitoraġġ mill-qrib ta’ dan is-sajd sabiex jiġi żgurat l-isfruttar sostenibbli ta’ dan ir-riżors. Dan il-mekkaniżmu ta’ monitoraġġ jiddependi b’mod partikolari fuq skambju ta’ dejta ta’ kull tliet xhur dwar il-qabdiet tal-klieb il-baħar. Jekk f'sena dawn il-qabdiet jaqbżu t-30% tat-tunnellaġġ ta’ referenza msemmi fl-Artikolu 2(2)(a), għandu jiġi stabbilit monitoraġġ imsaħħaħ abbażi ta’ skambju ta’ dejta ta’ kull xahar u konsultazzjoni bejn il-Partijiet. F'każ li qabdiet bħal dawn jaqbżu l-40 % tat-tunnellaġġ ta’ referenza msemmi hawn fuq, il-Kumitat Konġunt għandu, meta meħtieġ, jadotta miżuri ta' ġestjoni addizzjonali li jistabbilixxu qafas aktar adegwat għall-attivitajiet tal-flotta tal-bastimenti bil-konzijiet. Barra minn hekk, il-Partijiet jiddeċiedu li jqisu studju li sar mill-Unjoni Ewropea, bl-involviment tal-istituzzjonijiet xjentifiċi tal-Kap Verde, bil-għan li: — tiġi analizzata s-sitwazzjoni tas-sajd tal-klieb il-baħar u l-impatt fuq l-ekosistemi lokali — tingħata dejta dwar il-migrazzjoni ta’ dawn l-ispeċijiet — jiġu identifikati żoni sensittivi, bijoloġiċi u ekoloġiċi fil-Kap Verde u fiż-żona tropikali tal-Atlantiku. Il-Kumitat Konġunt jista’ jiddeċiedi li jaġġusta l-mekkaniżmu ta’ monitoraġġ imsemmi hawn fuq abbażi tar-riżultati ta’ dan l-istudju. Artikolu 5 Reviżjoni tal-opportunitajiet tas-sajd u tal-miżuri tekniċi bi qbil komuni fi ħdan il-Kumitat Konġunt 1. Il-Kumitat Konġunt jista' jirrevedi l-opportunitajiet tas-sajd li hemm referenza għalihom fl-Artikolu 1 jista' jaġġustahom bi qbil komuni sakemm ir-rakkomandazzjonijiet u r-riżoluzzjonijiet adottati mill-ICCAT jikkonfermaw li dan l-aġġustament jiggarantixxi l-ġestjoni sostenibbli tar-riżorsi tas-sajd koperti minn dan il-Protokoll. F’dan il-każ, il-kontribuzzjoni finanzjarja li hemm referenza għaliha fl-Artikolu 2(2)(a) għandha tiġi aġġustata proporzjonalment u pro rata temporis u għandhom isiru l-emendi meħtieġa għal dan il-Protokoll u l-Anness tiegħu. 2. Jekk ikun meħtieġ, il-Kumitat Konġunt jista' jeżamina u jadatta, bi qbil komuni, id-dispożizzjonijiet li jirregolaw it-twettiq ta' attivitajiet tas-sajd u r-regoli tal-implimentazzjoni ta' dan il-Protokoll u tal-Annessi tiegħu. Artikolu 6 Inċentivi għall-iżbarki u l-promozzjoni tal-kooperazzjoni bejn l-operaturi ekonomiċi 1. Iż-żewġ Partijiet għandhom jikkooperaw sabiex itejbu l-opportunitajiet tal-iżbark fil-portijiet Kap Verdjani. 2. Għandhom jiġu implimentati inċentivi finanzjarji għall-iżbark kif speċifikat fl-Anness. 3. Il-Partijiet għandhom jagħmlu ħilithom sabiex joħolqu l-kundizzjonijiet adatti għall-promozzjoni tar-relazzjonijiet bejn l-impriżi tagħhom fl-oqsma tekniċi, ekonomiċi u kummerċjali, billi jinkoraġġixxu l-ħolqien ta’ ambjent favorevoli għall-iżvilupp tan-negozju u l-investimenti. Artikolu 7 Sospensjoni tal-implimentazzjoni tal-Protokoll 1. L-implimentazzjoni ta’ dan il-Protokoll tista’ tiġi sospiża fuq l-inizjattiva ta’ waħda miż-żewġ Partijiet jekk tapplika waħda mill-kundizzjonijiet li ġejjin jew iktar: a) ċirkostanzi mhux tas-soltu, kif definit fl-Artikolu 7(3)(a) tal-Ftehim tas-Sħubija dwar is-Sajd, li jipprevjenu attivitajiet tas-sajd fiż-ŻEE tal-Kap Verde; b) tibdil sinifikanti fid-definizzjoni u l-implimentazzjoni tal-politika tas-sajd ta' waħda mill-Partijiet li jaffettwa d-dispożizzjonijiet ta' dan il-Protokoll; c) fil-każ tal-iskattar ta' mekkaniżmi ta' konsultazzjoni previsti mill-Artikolu 96 tal-Ftehim ta' Cotonou fir-rigward ta' ksur tal-elementi essenzjali u fundamentali tad-drittijiet tal-bniedem kif definiti skont l-Artikolu 9 tal-istess Ftehim; d) l-Unjoni Ewropea tonqos li tħallas il-kontribuzzjoni finanzjarja prevista fl-Artikolu 2(2)(a), għal raġunijiet oħrajn minbarra dawk previsti fl-Artikolu 8 ta’ dan il-Protokoll; e) tilwima serja u mingħajr soluzzjoni bejn iż-żewġ Partijiet dwar l-applikazzjoni jew l-interpretazzjoni ta' dan il-Protokoll. 2. Meta l-applikazzjoni tal-Protokoll tiġi sospiża għal raġunijiet oħrajn minbarra dawk imsemmija fil-punt 1(c) hawn fuq, din is-sospensjoni hija soġġetta għan-notifika mill-Parti interessata tal-intenzjoni tagħha bil-miktub u tal-inqas tliet xhur qabel id-data li fiha għandha tidħol fis-seħħ din is-sospensjoni. Is-sospensjoni tal-Protokoll għar-raġunijiet stabbiliti fil-punt 1(c) tkun applikata minnufih wara li tittieħed id-deċiżjoni ta’ sospensjoni. 3. F’każ ta’ sospensjoni, il-Partijiet għandhom ikomplu bil-konsultazzjonijiet sabiex isibu soluzzjoni bonarja għat-tilwim ta’ bejniethom. Meta tinkiseb it-tali soluzzjoni, il-Protokoll jibda japplika mill-ġdid u l-ammont tal-kontribuzzjoni finanzjarja għandu jitnaqqas b’mod proporzjonali u pro rata temporis skont it-tul ta’ żmien li matulu l-applikazzjoni tal-Protokoll kienet sospiża. Artikolu 8 Is-sospensjoni u r-reviżjoni tal-ħlas tal-kontribuzzjoni finanzjarja 1. Il-kontribuzzjoni finanzjarja li hemm referenza għaliha fl-Artikolu 2(2)(a) u (b) tista’ tiġi riveduta jew sospiża jekk tapplika waħda minn dawn il-kundizzjonijiet li ġejjin jew iktar: a) ċirkostanzi mhux tas-soltu, għajr fenomeni naturali, iwaqqfu l-eżerċizzju tal-attivitajiet tas-sajd fiż ŻEE tal-Kap Verde; b) tibdil sinifikanti fid-definizzjoni u l-implimentazzjoni tal-politika tas-sajd ta' waħda mill-Partijiet li jaffettwa d-dispożizzjonijiet ta' dan il-Protokoll; c) fil-każ tal-iskattar ta' mekkaniżmi ta' konsultazzjoni previsti mill-Artikolu 96 tal-Ftehim ta' Cotonou fir-rigward ta' ksur tal-elementi essenzjali u fundamentali tad-drittijiet tal-bniedem kif definiti skont l-Artikolu 9 tal-istess Ftehim. 2. L-Unjoni Ewropea tista' tirrevedi jew tissospendi, parzjalment jew totalment, il-pagament tal-kontribuzzjoni finanzjarja speċifika prevista skont l-Artikolu 2(2)(b) ta' dan il-Protokoll, fil-każ tan-nuqqas ta' eżekuzzjoni ta' din il-kontribuzzjoni finanzjarja jew jekk ir-riżultati li jinkisbu ma jkunux konformi mal-ipprogrammar, wara evalwazzjoni mwettqa mill-Kumitat Konġunt. 3. Il-pagament tal-kontribuzzjoni finanzjarja għandu jibda mill-ġdid wara l-konsultazzjoni u l-qbil bejn iż-żewġ Partijiet hekk kif terġa’ tiġi stabbilita s-sitwazzjoni preċedenti għall-avvenimenti msemmija fil-paragrafu 1, u/jew meta r-riżultati tal-implimentazzjoni finanzjarja msemmija fil-paragrafu 2 jiġġustifikaw dan. Madankollu, il-pagament tal-kontribuzzjoni finanzjarja speċifika prevista fl-Artikolu 2(2)(b) ma jistax isir wara perjodu ta’ 6 xhur minn meta jiskadi dan il-Protokoll. Artikolu 9 Komunikazzjoni elettronika 1. Il-Kap Verde u l-UE jintrabtu li jistabbilixxu fl-iqsar żmien possibbli s-sistemi kompjuterizzati meħtieġa għall-komunikazzjoni elettronika tal-informazzjoni u tad-dokumenti kollha marbuta mal-implimentazzjoni tal-Ftehim. 2. Hekk kif is-sistemi previsti fil-punt 1 ta’ dan l-Artikolu jibdew jaħdmu, il-verżjoni elettronika ta’ dokument għandha tkun ikkunsidrata ekwivalenti għall-verżjoni tiegħu fuq il-karta f'kull aspett. 3. Il-Kap Verde u l-UE għandhom jinnotifikaw lil xulxin minnufih rigward kwalunkwe ħsara fis-sistema tal-kompjuter. L-informazzjoni u d-dokumenti marbuta mal-implimentazzjoni tal-Ftehim għandhom ikunu awtomatikament sostitwiti mill-verżjoni tagħhom fuq il-karta skont it-termini definiti fl-Anness. Artikolu 10 Monitoraġġ bis-satellita Għandu jsir monitoraġġ bis-satellita tal-bastimenti tas-sajd tal-Unjoni Ewropea skont dan il-Protokoll b'konformità mad-dispożizzjonijiet stabbiliti fl-Anness ta’ dan il-Protokoll. Artikolu 11 Kunfidenzjalità tad-dejta Il-Kap Verde jintrabat li d-dejta personali kollha dwar il-bastimenti tal-Unjoni Ewropea u l-attivitajiet tagħhom tas-sajd miksuba fil-kuntest tal-Ftehim tiġi ttrattata f’kull ħin b’mod kunfidenzjali, skont il-prinċipji ta’ kunfidenzjalità u tal-protezzjoni tad-dejta. Din id-dejta għandha tintuża esklussivament għall-implimentazzjoni tal-Ftehim. Artikolu 12 Dispożizzjonijiet applikabbli tal-liġi nazzjonali 1. L-attivitajiet tal-bastimenti tas-sajd tal-Unjoni Ewropea li joperaw fl-ilmijiet tal-Kap Verde fil-qafas ta’ dan il-Protokoll għandhom ikunu rregolati mil-liġi applikabbli fil-Kap Verde, b’mod partikolari d-dispożizzjonijiet tal-pjan ta’ ġestjoni tar-riżorsi tas-sajd tal-Kap Verde, sakemm il-Ftehim ta’ Sħubija fis-settur tas-Sajd, dan il-Protokoll, l-Anness u l-Appendiċijiet tiegħu ma jistipulawx mod ieħor. 2. L-awtoritajiet tal-Kap Verde għandhom jinfurmaw lill-Kummissjoni Ewropea dwar kwalunkwe tibdil jew kwalunkwe leġiżlazzjoni ġdida li tirrigwarda s-settur tas-sajd. Artikolu 13 Tul ta’ żmien Dan il-Protokoll u l-Anness tiegħu għandhom japplikaw għal perijodu ta’ erba' (4) snin li jibda mill-applikazzjoni provviżorja skont l-Artikolu 15, sakemm ma jingħatax avviż ta' terminazzjoni skont l-Artikolu 14. Artikolu 14 Terminazzjoni 1. Fil-każ ta’ terminazzjoni ta’ dan il-Protokoll, il-Parti kkonċernata għandha tinnotifika bil-miktub lill-Parti l-oħra bl-intenzjoni tagħha li ttemm il-Protokoll mill-inqas sitt xhur qabel id-data li fiha sseħħ it-terminazzjoni. 2. Kif tintbagħat in-notifika msemmija fil-paragrafu preċedenti għandhom jibdew il-konsultazzjonijiet bejn il-Partijiet. Artikolu 15 Applikazzjoni provviżorja Dan il-Protokoll għandu japplika b’mod provviżorju mid-data tal-firma tiegħu. Artikolu 16 Dħul fis-seħħ Dan il-Protokoll u l-Anness tiegħu għandhom jidħlu fis-seħħ fid-data li fiha l-Partijiet jinnotifikaw lil xulxin bit-tkomplija tal-proċeduri meħtieġa għal dan il-għan. ANNESS TAL-PROTOKOLL KONDIZZJONIJIET GĦAT-TWETTIQ TAL-ATTIVITAJIET TAS-SAJD FIŻ-ŻONA TAS-SAJD TAL-KAP VERDE MILL-BASTIMENTI TAL-UNJONI EWROPEA KAPITOLU I DISPOŻIZZJONIJIET ĠENERALI 1. Il-ħatra tal-awtorità kompetenti Għall-ħtiġijiet ta’ dan l-Anness u sakemm ma jkunx indikat mod ieħor, kwalunkwe referenza għall-Unjoni Ewropea (UE) jew għall-Kap Verde bħala awtorità kompetenti tindika: — għall-Unjoni Ewropea: il-Kummissjoni Ewropea, fejn xieraq permezz tad-delegazzjoni tal-UE għall-Kap Verde; — għall-Kap Verde: il-Ministeru responsabbli mis-Sajd. 2. Żona tas-sajd Il-koordinati fiż-ŻEE tal-Kap Verde huma speċifikati fl-Appendiċi 1. Il-bastimenti tal-Unjoni Ewropea jistgħu jwettqu l-attivitajiet tas-sajd tagħhom lil hinn mil-limiti stabbiliti għal kull kategorija fl-Appendiċi 2. Il-Kap Verde għandu jgħarraf lis-sidien tal-bastimenti bil-koordinati ta' żoni magħluqa għan-navigazzjoni u għas-sajd meta joħorġilhom l-awtorizzazzjoni tas-sajd. L-Unjoni Ewropea għandha wkoll tkun infurmata. 3. Il-ħatra ta’ aġent lokali Kull bastiment tal-UE li jippjana li jiżbarka jew jittrażborda f’port tal-Kap Verde għandu jkun irrappreżentat minn aġent residenti fil-Kap Verde. 4. Il-kont bankarju Il-Kap Verde għandu jinforma lill-UE qabel id-dħul fis-seħħ tal-Protokoll dwar id-dettalji tal-kont(ijiet) bankarju/i li fuqu/fuqhom għandhom jiġu ddepożitati l-ammonti finanzjarji mħallsa mill-bastimenti tal-UE skont il-Ftehim. L-ispejjeż inerenti għat-trasferimenti bankarji għandhom jitħallsu mis-sidien tal-bastimenti. KAPITOLU II AWTORIZZAZZJONIJIET TAS-SAJD 1. Prerekwiżit sabiex tinkiseb awtorizzazzjoni għas-sajd – bastimenti eliġibbli L-awtorizzazzjonijiet tas-sajd imsemmija fl-Artikolu 6 tal-Ftehim għandhom jinħarġu bil-kondizzjoni li l-bastiment ikun imniżżel fir-reġistru tal-bastimenti tas-sajd tal-UE u li l-obbligi preċedenti marbuta ma’ sid il-bastiment, mal-kaptan jew mal-bastiment stess, li jirriżultaw mill-attivitajiet ta’ sajd tagħhom fil-Kap Verde skont il-Ftehim, ikunu ġew sodisfatti. 2. Applikazzjoni għall-awtorizzazzjoni tas-sajd L-UE għandha tissottometti lill-Kap Verde applikazzjoni għall-awtorizzazzjoni tas-sajd għal kull bastiment li jixtieq jistad fil-qafas tal-Ftehim, mill-anqas ħmistax-il jum qabel id-data tal-bidu tal-validità mitluba, billi tuża l-formola li tinsab fl-Appendiċi 3 ta’ dan l-Anness. L-applikazzjoni għandha tkun ittajpjata jew miktuba b’mod ċar b’ittri kbar. Kull l-ewwel applikazzjoni għall-awtorizzazzjoni tas-sajd skont il-Protokoll fis-seħħ, jew wara bidla teknika fil-bastiment ikkonċernat, l-applikazzjoni għandha tkun akkumpanjata minn: i) prova tal-pagament tar-rata fissa għall-perjodu ta’ validità tal-awtorizzazzjoni tas-sajd mitluba, kif ukoll tal-kontribuzzjoni fissa għall-osservaturi msemmija fil-Kapitolu X ta’ dan l-Anness; ii) isem u l-indirizz tal-aġent lokali tal-bastiment; jekk jeżistu; iii) ritratt reċenti bil-kulur tal-bastiment, meħud mill-ġenb u ta’ daqs mhux inqas minn 15 cm × 10 cm; iv) kull dokument ieħor speċifikament meħtieġ skont il-Ftehim. Meta tiġġedded awtorizzazzjoni tas-sajd skont il-Protokoll fis-seħħ, fil-każ ta’ bastiment li l-karatteristiċi tekniċi tiegħu ma jkunux inbidlu, l-applikazzjoni għat-tiġdid għandha tkun akkumpanjata biss mill-prova tal-pagament tal-ħlas u tal-kontribuzzjoni fissa għall-ispejjeż marbuta mal-osservatur. 3. Ħlasijiet u pagamenti bil-quddiem a) L-ammonti li għandhom jitħallsu mis-sidien tal-bastimenti għandhom ikunu kif ġej: - għall-ewwel sentejn ta’ applikazzjoni, EUR 55 għal kull tunnellata maqbuda fiż-żona ta’ sajd tal-Kap Verde; - għall-aħħar sentejn tal-applikazzjoni, EUR 65 għal kull tunnellata maqbuda fiż-żona ta’ sajd tal-Kap Verde. b) L-awtorizzazzjonijiet tas-sajd għandhom jinħarġu wara li jkunu tħallsu l-imposti previsti b’rata fissa lill-awtoritajiet kompetenti tal-Kap Verde kif ġej: Għall-bastimenti tas-sajd għat-tonn bit-tartaruni: - EUR 4 950 fis-sena għall-ewwel sentejn ta’ applikazzjoni, ekwivalenti għal EUR 55 għal kull tunnellata għal 90 tunnellata; - EUR 5 525 fis-sena għall-aħħar sentejn ta' applikazzjoni, ekwivalenti għal EUR 65 għal kull tunnellata għal 85 tunnellata. Għall-Bastimenti tas-sajd bix-xlief u l-qasab: - EUR 495 fis-sena għall-ewwel sentejn ta’ applikazzjoni, ekwivalenti għal EUR 55 għal kull tunnellata għal 9 tunnellata; - EUR 585 fis-sena għall-aħħar sentejn ta' applikazzjoni, ekwivalenti għal EUR 65 għal kull tunnellata għal 9 tunnellati; Għall-konzijiet tal-wiċċ: - EUR 3,190 fis-sena għall-ewwel sentejn ta’ applikazzjoni, ekwivalenti għal EUR 55 għal kull tunnellata għal 58 tunnellata; - 3 250 EUR fis-sena għall-aħħar sentejn ta' applikazzjoni, ekwivalenti għal EUR 65 għal kull tunnellata għal 50 tunnellata. c) L-imposta prevista b’rata fissa għandha tinkludi t-taxxi nazzjonali u lokali kollha, għajr it-taxxi tal-port, it-taxxi tat-trażbord u l-ispejjeż għas-servizzi. Għall-ewwel u l-aħħar sena, l-imposta prevista b’rata fissa u l-ekwivalenti tagħha f’termini ta’ tunnellaġġ għal kull bastiment għandhom jiġu kkalkulati pro rata temporis, skont in-numru ta’ xhur koperti mil-liċenzja. 4. Lista provviżorja tal-bastimenti awtorizzati għas-sajd Malli jaslu l-applikazzjonijiet għall-awtorizzazzjoni tas-sajd, il-Kap Verde għandu jistabbilixxi f'mhux iktar minn tliet ijiem kalendarjilista provviżorja tal-bastimenti li applikaw għal kull kategorija ta’ bastimenti. Din il-lista għandha tiġi kkomunikata minnufih lill-awtorità nazzjonali responsabbli mill-kontroll tas-sajd u lill-UE. L-UE għandha tibgħat il-lista provviżorja lil sid il-bastiment jew lill-aġent tiegħu. F’każ li l-uffiċċji tal-UE jkunu magħluqa, il-Kap Verde jista’ jibgħat il-lista provviżorja direttament lil sid il-bastiment, jew lill-aġent tiegħu, flimkien ma' kopja lill-UE. 5. Ħruġ tal-awtorizzazzjoni tas-sajd Il-Kap Verde għandu joħroġ l-awtorizzazzjoni tas-sajd għat-tonn l-ispeċijiet assoċjati ("atum e afins") lill-UE sa mhux aktar tard minn ħmistax-il jum ta' xogħol wara li jirċievi l-fajl tal-applikazzjoni komplut. F’każ ta’ tiġdid ta’ awtorizzazzjoni tas-sajd matul il-perjodu tal-applikazzjoni tal-Protokoll, l-awtorizzazzjoni l-ġdida għandu jkun fiha referenza ċara għall-awtorizzazzjoni inizjali tas-sajd. L-UE għandha tibgħat l-awtorizzazzjoni tas-sajd lil sid il-bastiment jew lill-aġent tiegħu. F’każ li l-uffiċċji tal-UE jkunu magħluqa, il-Kap Verde jista’ jibgħat l-awtorizzazzjoni tas-sajd direttament lil sid il-bastiment, jew lill-aġent tiegħu, flimkien ma' kopja lill-UE. 6. Lista tal-bastimenti awtorizzati għas-sajd Mal-ħruġ tal-awtorizzazzjoni tas-sajd, il-Kap Verde għandu jistabbilixxi minnufih il-lista definittiva tal-bastimenti awtorizzati jistadu fiż-żona tal-Kap Verde għal kull kategorija ta’ bastiment. Din il-lista għandha tintbagħat minnufih lill-awtorità nazzjonali responsabbli mill-kontroll tas-sajd u lill-UE u għandha tissostitwixxi l-lista provviżorja msemmija hawn fuq. 7. Tul tal-validità tal-awtorizzazzjoni tas-sajd L-awtorizzazzjonijiet tas-sajd għandhom validità ta’ sena u jistgħu jiġġeddu. Sabiex jiġi stabbilit il-bidu tal-perjodu ta’ validità, il-perjodu annwali għandu jfisser: i) fl-ewwel sena tal-applikazzjoni tal-Protokoll, il-perjodu bejn id-data tad-dħul fis-seħħ tiegħu u l-31 ta’ Diċembru tal-istess sena; ii) wara dan, kull sena kalendarja sħiħa; iii) fl-aħħar sena ta’ applikazzjoni tal-Protokoll, il-perjodu bejn l-1 ta’ Jannar u d-data meta jiskadi l-Protokoll; 8. Żamma abbord tal-awtorizzazzjoni tas-sajd L-awtorizzazzjoni tas-sajd għandha tinżamm abbord f’kull ħin. Madankollu, il-bastimenti huma awtorizzati li jistadu malli jkunu mniżżla fuq il-lista proviżorja msemmija hawn fuq. Dawn il-bastimenti għandhom dejjem iżommu l-lista proviżorja abbord sa ma toħroġ l-awtorizzazzjoni tas-sajd tagħhom. 9. Trasferiment tal-awtorizzazzjoni tas-sajd L-awtorizzazzjoni tas-sajd għandha tkun stabbilita għal bastiment speċifiku u mhijiex trasferibbli. Madankollu, fejn hemm prova ta’ force majeure (pereżempju fil-każ ta' immobilizzazzjoni sħiħa jew prolongata ta' bastiment minħabba ħsara teknika serja) u fuq talba tal-UE, l-awtorizzazzjoni tas-sajd għandha tiġi ssostitwita minn awtorizzazzjoni tas-sajd ġdida, maħruġa f’isem bastiment ieħor simili għall-bastiment li jkun sostitwit. It-trasferiment għandu jsir billi sid il-bastiment jew l-aġent fil-Kap Verde jibgħat lura l-awtorizzazzjoni tas-sajd li sejra tkun sostitwita, u bl-istabbiliment fl-iqsar żmien possibbli mill-Kap Verde tal-awtorizzazzjoni ta’ sostituzzjoni. L-awtorizzazzjoni ta’ sostituzzjoni għandha tintbagħat fl-iqsar żmien possibbli lil sid il-bastiment, jew lill-aġent tiegħu, meta tintbagħat lura l-awtorizzazzjoni li ser tkun sostitwita. L-awtorizzazzjoni tas-sajd il-ġdida għandha tidħol fis-seħħ fl-istess jum li titħassar l-awtorizzazzjoni sostitwita. Il-Kap Verde għandu jaġġorna fl-iqsar żmien possibbli l-lista tal-bastimenti awtorizzati li jistadu. Il-lista l-ġdida għandha tkun ikkomunikata minnufih lill-awtorità nazzjonali responsabbli mill-kontroll tas-sajd u lill-UE. 10. Bastimenti ta’ appoġġ Il-Kap Verde għandu jawtorizza l-bastimenti tas-sajd sabiex ikunu mgħejjuna minn bastimenti ta’ appoġġ, soġġett għal adozzjoni mill-Kap Verde tal-leġiżlazzjoni li tirregola l-attività ta’ dawn il-bastimenti. KAPITOLU III MIŻURI TEKNIĊI TA’ KONSERVAZZJONI Il-miżuri tekniċi applikabbli għall-bastimenti li jkollhom awtorizzazzjoni tas-sajd, li jirrigwardaw iż-żona, l-irkaptu tas-sajd u l-qabdiet inċidentali, huma speċifikati għal kull kategorija tas-sajd fl-iskedi tekniċi fl-Appendiċi 2 ta’ dan l-Anness. Il-bastimenti għandhom jirrispettaw ir-rakkomandazzjonijiet kollha adottati mill-ICCAT (Kummissjoni Internazzjonali għall-Konservazzjoni tat-Tonn tal-Atlantiku). Skont ir-rakkomandazzjonijiet tal-ICCAT, il-Partijiet għandhom jagħmlu ħilithom biex jitnaqqsu l-livelli ta’ qabdiet inċidentali ta’ fkieren, għasafar tal-baħar u speċijiet mhux fil-mira. Il-bastimenti tal-Unjoni Ewropea għandhom jagħmlu ħilithom biex jeħilsu dawn il-qabdiet inċidentali sabiex jiġu massimizzati l-possibilitajiet ta’ sopravivenza ta’ dawn l-ispeċijiet. KAPITOLU IV SISTEMA TA' DIKJARAZZJONI TAL-QABDIET 1. Ġurnal tas-sajd Il-kaptan ta’ bastiment tal-UE li jistad fil-qafas tal-Ftehim għandu jżomm ġurnal tas-sajd, li l-mudell tiegħu għal kull kategorija ta’ sajd jinsab fl-Appendiċi 4 ta’ dan l-Anness. Il-ġurnal tas-sajd għandu jimtela mill-kaptan għal kull jum li l-bastiment ikun fiż-żona tas-sajd tal-Kap Verde. Il-kaptan għandu jikteb kuljum fil-ġurnal tas-sajd il-kwantità ta’ kull speċi, identifikata permezz tal-kodiċi Alfa 3 tal-FAO, maqbuda u miżmuma abbord, espressa f’kilogrammi ta’ piż ħaj jew, jekk ikun il-każ, f’numri individwali. Il-kaptan għandu jniżżel ukoll f’każ li ma jinqabad xejn minn kwalunkwe speċi ewlenija. Jekk ikun il-każ, fil-ġurnal tas-sajd, il-kaptan għandu jikteb ukoll kuljum il-kwantitajiet ta’ kull speċi mormija lura l-baħar, mogħtija f’kilogrammi ta’ piż ħaj jew, fejn ikun meħtieġ, l-għadd ta’ ħut individwali. Il-ġurnal tas-sajd għandu jimtela b’mod ċar, b’ittri kbar, u jkun iffirmat mill-kaptan. Il-kaptan għandu jkun responsabbli għall-preċiżjoni tad-dejta rreġistrata fil-ġurnal tas-sajd. 2. Dikjarazzjoni tal-qabdiet Il-kaptan għandu jiddikjara l-qabdiet tal-bastiment billi jibgħat lill-Kap Verde l-ġurnali tas-sajd tiegħu għall-perjodu tal-preżenza tiegħu fiż-żona tas-sajd tal-Kap Verde. Il-ġurnali tas-sajd għandhom jintbagħtu b’wieħed mill-modi li ġejjin: i) f’każ ta’ waqfa f’port tal-Kap Verde, kull oriġinal tal-ġurnal tas-sajd għandu jingħata lir-rappreżentant lokali tal-Kap Verde, li għandu jagħti rċevuta bil-miktub għalih; ii) f’każ ta’ ħruġ miż-żona tas-sajd tal-Kap Verde mingħajr ma jgħaddi minn port tal-Kap Verde, kull oriġinal tal-ġurnal tas-sajd għandu jintbagħat fi żmien erbatax-il jum wara l-wasla fi kwalunkwe port ieħor, jew f’kull każ fi żmien tletin jum wara l-ħruġ miż-żona tal-Kap Verde: a) permezz ta’ ittra mibgħuta lill-Kap Verde, b) jew permezz ta’ feks, fuq in-numru kkomunikat mill-Kap Verde, c) jew permezz tal-posta elettronika. Hekk kif il-Kap Verde jkun jista’ jirċievi r-rapporti tal-qabdiet permezz tal-posta elettronika, il-kaptan għandu jibgħat il-ġurnali tas-sajd lill-Kap Verde fl-indirizz elettroniku kkomunikat mill-Kap Verde. Il-Kap Verde għandu jikkonferma minnufih li rċieva l-ġurnali permezz tal-posta elettronika. Fil-każ ta' bastimenti tat-tonn bit-tartarun u bil-konz tal-wiċċ, il-kaptan għandu jibgħat ukoll kopja tal-ġurnali tas-sajd kollha lil wieħed mill-istituti xjentifiċi li ġejjin: i) Institut de recherche pour le développement (IRD); ii) Instituto Español de Oceanografia (IEO); iii) Instituto Português do Mar e da Atmosfera (IPMA); jew iv) Instituto Nacional de Desenvolvimento das Pescas (INDP). Ir-ritorn tal-bastiment fiż-żona tal-Kap Verde fil-perjodu tal-validità tal-awtorizzazzjoni tas-sajd tiegħu għandu jagħti lok għal rapport ġdid tal-qabdiet. F’każ li d-dispożizzjonijiet dwar ir-rappurtar tal-qabdiet ma jiġux irrispettati, il-Kap Verde jista’ jissospendi l-awtorizzazzjoni tas-sajd lill-bastiment ikkonċernat sakemm jikseb ir-rapporti neqsin tal-qabdiet u jissanzjona lil sid il-bastiment skont id-dispożizzjonijiet previsti għal dan mil-liġi nazzjonali fis-seħħ. F’każ ta’ nuqqas ta’ rispett b’mod ripetut, il-Kap Verde jista’ jirrifjuta t-tiġdid tal-awtorizzazzjoni tas-sajd. Il-Kap Verde għandu jinforma minnufih lill-UE dwar kwalunkwe sanzjoni applikata f’dan il-kuntest. 3. Tranżizzjoni lejn sistema elettronika Iż-żewġ Partijiet għandhom jaqblu li jintroduċu sistema ta' ġurnal tas-sajd elettroniku u sistema elettronika għar-rappurtar tad-dejta dwar il-qbid (ERS), skont il-linji gwida stabbiliti fl-Appendiċi 6. Il-Partijiet għandhom jiddeterminaw b'mod konġunt il-modalitajiet għall-implimentazzjoni tas-sistema, bl-għan li din issir operattiva mill-1 ta' Settembru 2015. 4. Stqarrija finali tal-ħlasijiet għall-bastimenti tas-sajd tat-tonn u dawk bil-konz tal-wiċċ Sakemm is-sistema elettronika stipulata fil-punt 3 tidħol fis-seħħ, l-Istati Membri għandhom jinfurmaw lill-Kummissjoni Ewropea, sa mhux aktar tard mill-15 ta’ Ġunju ta’ kull sena, dwar it-tunnellaġġ tal-qabdiet li jkunu saru matul is-sena li tkun għadha kif għaddiet, kif ikkonfermat mill-istituti xjentifiċi li hemm referenza għalihom fuq. Għal kull bastiment tas-sajd tat-tonn u bil-konz tal-wiċċ, l-UE għandha tistabbilixxi stqarrija finali tal-ħlasijiet dovuti mill-bastiment skont il-perjodu annwali ta’ attività tas-sena preċedenti abbażi tar-rapporti tal-qabdiet tiegħu kkonfermati mill-istituti xjentifiċi msemmija hawn fuq. L-UE għandha tikkomunika din l-istqarrija finali lill-Kap Verde u lil sid il-bastiment, permezz tal-Istati Membri, qabel il-31 ta’ Lulju ta’ dik is-sena. Mid-data tal-implimentazzjoni effettiva tas-sistema elettronika prevista mill-punt 3, l-UE għandha tistabbilixxi għal kull bastiment tas-sajd għat-tonn bil-qasab u x-xlief, bit-tartarun u bil-konzijiet tal-wiċċ, stqarrija finali tal-ħlasijiet dovuti mill-bastiment għall-perjodu annwali ta’ attività tas-sena kalendarja preċedenti bbażata fuq il-ġurnali ta' abbord arkivjati fiċ-Ċentru ta' Monitoraġġ tas-Sajd (ĊMS) tal-Istat tal-bandiera. L-UE għandha tikkomunika din l-istqarrija finali lill-Kap Verde u lil sid il-bastiment qabel il-31 ta’ Marzu ta’ dik is-sena. Fiż-żewġ każijiet u fi żmien tletin jum mid-data ta’ trażmissjoni, il-Kap Verde jista’ jikkontesta l-istqarrija finali, abbażi ta’ elementi ta’ evidenza. F’każ ta’ nuqqas ta’ qbil, il-Partijiet għandhom jikkonsultaw ma' xulxin fi ħdan il-Kumitat Konġunt. Jekk il-Kap Verde ma jagħmilx oġġezzjoni fi żmien tletin jum, l-istqarrija finali tiġi meqjusa bħala adottata. Jekk l-istqarrija finali tkun taqbeż il-ħlas fiss previst għall-kisba tal-awtorizzazzjoni tas-sajd, sid il-bastiment għandu jħallas il-bilanċ lill-Kap Verde sa mhux aktar tard mit-30 ta’ Settembru ta’ dik is-sena. Jekk l-istqarrija finali tkun anqas mill-ħlas fiss previst, sid il-bastiment ma jistax jirkupra s-somma li jifdal. KAPITOLU V ŻBARK U TRAŻBORD 1. Id-divulgazzjoni Il-kaptan ta’ bastiment tal-UE li jixtieq jiżbarka f’port tal-Kap Verde, jew jitrażborda qabdiet magħmula fiż-żona tal-Kap Verde, għandu jinnotifika lill-Kap Verde, mill-inqas 24 siegħa qabel l-iżbark jew it-trażbord: a) l-isem tal-bastiment tas-sajd involut fit-trażbord jew fl-iżbark; b) il-port li fih se jsir l-iżbark jew it-trażbord; c) id-data u l-ħin skedati għall-iżbark jew għat-trażbord; d) il-kwantità (espressa f’kilogrammi ta’ piż ħaj jew, jekk ikun meħtieġ, l-għadd ta’ ħut individwali) ta’ kull speċi li għandha tiġi żbarkata jew ittrażbordata (identifikata mill-Kodiċi Alfa 3 tal-FAO tagħha); e) f’każ ta’ trażbord, l-isem tal-bastiment destinatarju; f) iċ-ċertifikat tas-saħħa tal-bastiment destinatarju. L-operazzjoni ta’ trażbord għandha ssir fl-ilmijiet ta’ port tal-Kap Verde awtorizzat għal dan. Mhuwiex permess it-trażbord fuq il-baħar. Jekk id-dispożizzjonijiet ma jiġux irrispettati għandhom jiġu applikati s-sanzjonijiet previsti għal dan mil-liġi tal-Kap Verde. 2. Inċentiv għall-iżbark Sabiex jikkontribwixxu fl-iżvilupp tas-settur tas-sajd fil-Kap Verde u jtejbu l-impatt ekonomiku u soċjali tal-Ftehim, b'mod partikolari fil-qasam tal-ipproċessar u tal-valur miżjud ta’ prodotti tas-sajd, iż-żewġ partijiet għandhom jaħdmu flimkien biex jiżviluppaw strateġija bil-għan li tiżdied ir-rata tal-iżbark tal-flotta tal-UE. Is-sidien ta’ bastimenti tas-sajd għat-tonn għandhom jagħmlu ħilithom biex jiżbarkaw parti mill-qabdiet magħmula fl-ibħra tal-Kap Verde. Il-qabdiet li jiġu żbarkati jistgħu jinbigħu lil intrapriżi lokali bi prezz stabbilit minn negozjati bejn l-operaturi. L-implimentazzjoni tal-istrateġija bil-għan li tiżdied ir-rata tal-iżbark u t-tħaddim tajjeb tal-port u tal-infrastruttura tal-ipproċessar għandha tiġi mmonitorjata b’mod regolari mill-Kumitat Konġunt wara konsultazzjoni mal-partijiet ikkonċernati. Il-bastimenti tal-UE li jkollhom awtorizzazzjoni tas-sajd skont id-dispożizzjonijiet ta’ dan il-Protokoll li jiżbarkaw il-qabdiet tagħhom f’port tal-Kap Verde jibbenefikaw minn tnaqqis fuq il-ħlas ta’ EUR 10 għal kull tunnellata żbarkata. Għandu jingħata tnaqqis addizzjonali ta’ EUR 10 għal kull tunnellata ta’ prodotti tas-sajd mibjugħa lil impjant tal-ipproċessar fil-Kap Verde. Dan il-mekkaniżmu japplika sa massimu ta' 50% tal-fattura finali tal-qabdiet. Dokumenti li jagħtu prova tal-iżbark u/jew il-bejgħ għandhom jintbagħtu lid-Direttorat tas-Sajd. Wara l-approvazzjoni, is-sidien tal-bastimenti kkonċernati jiġu infurmati dwar l-ammonti li għandhom jiġu rimborżati lilhom. Din is-somma titnaqqas mit-tariffi li jkunu dovuti mat-talbiet għal-liċenzji suċċessivi. KAPITOLU VI KONTROLL 1. Dħul fiż-żona u l-ħruġ minnha Kull dħul jew ħruġ miż-żona tas-sajd tal-Kap Verde ta’ bastiment tal-UE li jkollu awtorizzazzjoni tas-sajd, għandu jkun innotifikat lill-Kap Verde fi żmien sitt sigħat qabel id-dħul jew il-ħruġ. Meta jkun qed jinnotifika d-dħul jew il-ħruġ tiegħu, il-bastiment għandu jinnotifika b’mod partikolari: i) id-data, il-ħin u l-punt tal-passaġġ skedat; ii) il-kwantità ta’ kull speċi miżmuma abbord, identifikata permezz tal-Kodiċi Alfa 3 tal-FAO tagħha u espressa f’kilogrammi ta’ piż ħaj jew, jekk ikun il-każ, f’numri individwali; iii) il-preżentazzjoni tal-prodotti. In-notifika għandha ssir preferibbilment permezz tal-posta elettronika, jew inkella, bil-feks jew bir-radju, f’indirizz elettroniku, numru tat-telefown jew fuq frekwenza mogħtija mill-Kap Verde. Il-Kap Verde għandu jinnotifika minnufih lill-bastimenti kkonċernati u lill-UE bi kwalunkwe tibdil fl-indirizz elettroniku, in-numru tat-telefown jew il-frekwenza ta’ trażmissjoni. Kull bastiment li jinqabad jistad fiż-żona tal-Kap Verde mingħajr ma jkun avża minn qabel il-preżenza tiegħu jitqies bħala bastiment mingħajr awtorizzazzjoni tas-sajd. 2. Spezzjoni fuq il-baħar L-ispezzjoni fuq il-baħar fiż-żona tal-Kap Verde li ssir fuq il-bastimenti tal-UE li jkollhom awtorizzazzjoni tas-sajd għandha ssir minn bastimenti u spetturi tal-Kap Verde faċilment identifikabbli bħala uffiċjali maħtura għall-kontroll tal-attivitajiet tas-sajd. Qabel ma jitilgħu abbord, l-ispetturi tal-Kap Verde għandhom javżaw lill-bastiment tal-UE dwar id-deċiżjoni tagħhom li jagħmlu spezzjoni. L-ispezzjoni għandha ssir minn mhux aktar minn żewġ spetturi, li jkollhom juru l-identità u l-kwalifika tagħhom ta’ spettur qabel jibdew l-ispezzjoni. L-ispetturi tal-Kap Verde għandhom jibqgħu abbord il-bastiment tal-UE matul iż-żmien meħtieġ biex iwettqu l-kompiti marbuta mal-ispezzjoni. Huma għandhom jagħmlu spezzjoni b’mod li jillimitaw l-impatt fuq il-bastiment, l-attività tas-sajd u l-merkanzija tiegħu. Il-Kap Verde jista’ jawtorizza lill-UE sabiex tipparteċipa fl-ispezzjoni fuq il-baħar bħala osservatur. Il-kaptan tal-bastiment tal-UE għandu jiffaċilita l-imbark u x-xogħol tal-ispetturi tal-Kap Verde. Fl-aħħar ta’ kull spezzjoni, l-ispetturi tal-Kap Verde għandhom jagħmlu rapport dwar l-ispezzjoni. Il-kaptan tal-bastiment tal-UE għandu d-dritt jinkludi l-kummenti tiegħu fir-rapport tal-ispezzjoni. Ir-rapport tal-ispezzjoni għandu jiġi ffirmat mill-ispettur li jkun fasslu u mill-kaptan tal-bastiment tal-UE. L-ispetturi tal-Kap Verde għandhom iħallu kopja tar-rapport ta’ spezzjoni lill-kaptan tal-bastiment tal-UE qabel ma jinżlu mill-bastiment. Il-Kap Verde għandu jittrażmetti kopja tar-rapport tal-ispezzjoni lill-UE fi żmien tmint ijiem wara l-ispezzjoni. 3. Spezzjoni fil-port L-ispezzjoni fil-port tal-bastimenti tal-UE li jiżbarkaw jew jittrażbordaw, fl-ilmijiet ta’ port tal-Kap Verde, qabdiet magħmula fiż-żona tal-Kap Verde għandha ssir minn spetturi tal-Kap Verde faċilment identifikabbli bħala uffiċjali maħtura għall-kontroll tal-attivitajiet tas-sajd. L-ispezzjoni għandha ssir minn mhux aktar minn żewġ spetturi, li jkollhom juru l-identità u l-kwalifika tagħhom ta’ spettur qabel jibdew l-ispezzjoni. L-ispetturi tal-Kap Verde għandhom jibqgħu abbord il-bastiment tal-UE matul iż-żmien meħtieġ biex iwettqu l-kompiti marbuta mal-ispezzjoni. Huma għandhom jagħmlu spezzjoni b’mod li jillimitaw l-impatt fuq il-bastiment, fuq l-attività ta’ żbark jew ta’ trażbord u fuq il-merkanzija tiegħu. Il-Kap Verde jista’ jawtorizza lill-UE sabiex tipparteċipa fl-ispezzjoni fuq il-baħar bħala osservatur. Il-kaptan tal-bastiment tal-UE għandu jiffaċilita x-xogħol tal-ispetturi tal-Kap Verde. Fl-aħħar ta’ kull spezzjoni, l-ispettur tal-Kap Verde għandu jagħmel rapport dwar l-ispezzjoni. Il-kaptan tal-bastiment tal-UE għandu d-dritt jinkludi l-kummenti tiegħu fir-rapport tal-ispezzjoni. Ir-rapport tal-ispezzjoni għandu jiġi ffirmat mill-ispettur li jkun fasslu u mill-kaptan tal-bastiment tal-UE. L-ispettur tal-Kap Verde għandu jħalli kopja tar-rapport tal-ispezzjoni lill-kaptan tal-bastiment tal-UE malli tintemm l-ispezzjoni. Il-Kap Verde għandu jittrażmetti kopja tar-rapport tal-ispezzjoni lill-UE fi żmien tmint ijiem wara l-ispezzjoni. KAPITOLU VII SISTEMA TA’ MONITORAĠĠ BIS-SATELLITA (VMS) 1. Messaġġi dwar il-pożizzjoni tal-bastimenti – is-sistema tal-VMS Meta jkunu fiż-żona tal-Kap Verde, il-bastimenti tal-UE li jkollhom awtorizzazzjoni tas-sajd għandhom ikunu mgħammra b’sistema ta’ monitoraġġ bis-satellita (Vessel Monitoring System - VMS) li tiżgura l-komunikazzjoni awtomatika u kontinwa tal-pożizzjoni tagħhom, f’kull ħin, liċ-Ċentru ta’ Monitoraġġ tas-Sajd (Fisheries Monitoring Center – FMC) tal-Istat tal-bandiera. Kull messaġġ dwar il-pożizzjoni għandu jinkludi: a) l-identifikazzjoni tal-bastiment; b) il-pożizzjoni ġeografika l-iżjed riċenti tal-bastiment (il-lonġitudni, il-latitudni), b’marġni ta’ żball tal-pożizzjoni ta’ inqas minn 500 metru, u b’intervall ta’ fiduċja ta’ 99%; c) id-data u l-ħin li fiha tkun ġiet irreġistrata l-pożizzjoni; d) il-veloċità u r-rotta tal-bastiment. e) ikun ikkonfigurat skont il-format fl-Appendiċi 5 ta’ dan l-Anness. L-ewwel pożizzjoni rreġistrata wara d-dħul fiż-żona tal-Kap Verde għandha tkun identifikata bil-kodiċi "ENT". Il-pożizzjonijiet kollha sussegwenti għandhom ikunu identifikati bil-kodiċi "POS", minbarra l-ewwel pożizzjoni rreġistrata wara l-ħruġ miż-żona tal-Kap Verde, li għandha tkun identifikata bil-kodiċi "EXI". L-FMC tal-Istat tal-bandiera għandu jipprovdi l-ipproċessar awtomatiku u, f’dak il-każ, it-trażmissjoni elettronika tal-messaġġi ta’ pożizzjoni. Il-messaġġi ta’ pożizzjoni għandhom ikunu rreġistrati b’mod sigur u miżmuma għal perijodu ta’ tliet snin. 2. Trażmissjoni mill-bastiment f’każ ta’ ħsara fis-sistema VMS Il-kaptan għandu jiżġura f’kull ħin li s-sistema VMS tal-bastiment tiegħu hija kompletament operattiva u li l-messaġġi ta’ pożizzjoni jkunu trażmessi b’mod korrett lill-FMC tal-Istat tal-bandiera. F’każ ta’ ħsara, is-sistema VMS tal-bastiment għandha tissewwa jew tiġi sostitwita fi żmien xahar. Wara dan iż-żmien, il-bastiment ma jkunx aktar awtorizzat jistad fiż-żona tal-Kap Verde. Il-bastimenti li jistadu fiż-żona tal-Kap Verde b’sistema VMS difettuża għandhom jikkomunikaw il-messaġġi ta’ pożizzjoni tagħhom permezz tal-posta elettronika, bir-radju jew bil-feks lill-FMC tal-Istat tal-bandiera, mill-inqas kull erba’ sigħat, billi jagħtu l-informazzjoni kollha meħtieġa. 3. Komunikazzjoni sikura tal-messaġġi ta’ pożizzjoni lill-Kap Verde L-FMC tal-Istat tal-bandiera għandu jittrażmetti awtomatikament il-messaġġi tal-pożizzjoni tal-bastimenti kkonċernati lill-FMC tal-Kap Verde. L-FMCs tal-Istat tal-bandiera u tal-Kap Verde għandhom jiskambjaw bejniethom l-indirizzi elettroniċi ta’ kuntatt u jinfurmaw minnufih lil xulxin b'kull tibdil f’dawn l-indirizzi. It-trażmissjoni tal-messaġġi ta’ pożizzjoni bejn l-FMCs tal-Istat tal-bandiera u tal-Kap Verde għandha ssir b’mod elettroniku permezz ta' sistema ta’ komunikazzjoni sikura. L-FMC tal-Kap Verde għandu jinforma minnufih lill-FMC tal-Istat tal-bandiera u lill-UE dwar kull interruzzjoni fil-wasla tal-messaġġi tal-pożizzjoni konsekuttivi ta’ bastiment li jkollu awtorizzazzjoni tas-sajd, meta l-bastiment ikkonċernat ma jkunx innotifika l-ħruġ tiegħu miż-żona. 4. Funzjonament ħażin tas-sistema ta’ komunikazzjoni Il-Kap Verde għandu jassigura l-kompatibbiltà tat-tagħmir elettroniku tiegħu ma’ dak tal-FMC tal-Istat tal-bandiera u jinforma minnufih lill-UE dwar kull ħsara fil-komunikazzjoni u fil-wasla tal-messaġġi tal-pożizzjoni, bl-għan li tinstab soluzzjoni teknika fl-inqas żmien possibbli. Il-Kumitat Konġunt għandu jkun mgħarraf rigward kwalunkwe tilwima li tista’ tinqala’. Il-kaptan jitqies responsabbli għal kull manipulazzjoni fis-sistema VMS tal-bastiment bil-ħsieb li tfixkel il-funzjonament tagħha jew tiffalsifika l-messaġġi ta’ pożizzjoni. Kull reat huwa soġġett għas-sanzjonijiet previsti mil-liġi fis-seħħ tal-Kap Verde. 5. Reviżjoni tal-frekwenza tal-messaġġi ta’ pożizzjoni Abbażi ta’ elementi fondati li jipprovdu evidenza ta’ reat, il-Kap Verde jista’ jitlob lill-FMC tal-Istat tal-bandiera, b’kopja lill-UE, li jnaqqas l-intervall ta’ trażmissjoni tal-messaġġi ta’ pożizzjoni ta’ bastiment għal intervall ta’ tletin minuta għal perjodu ta’ investigazzjoni partikolari. Dawn l-elementi ta’ evidenza għandhom ikunu trażmessi mill-Kap Verde lill-FMC tal-Istat tal-bandiera u lill-UE. L-FMC tal-Istat tal-bandiera għandu jibgħat minnufih lill-Kap Verde l-messaġġi ta’ pożizzjoni skont il-frekwenza l-ġdida. Wara l-perjodu ta’ investigazzjoni partikolari, il-Kap Verde għandu jinforma lill-FMC tal-Istat tal-bandiera u lill-UE dwar monitoraġġ li jista’ jkun meħtieġ. KAPITOLU VIII KSUR 1. Trattament tal-ksur Kull ksur imwettaq minn bastiment tal-UE li għandu awtorizzazzjoni tas-sajd skont id-dispożizzjonijiet ta’ dan l-Anness għandu jissemma f’rapport ta’ spezzjoni. Il-firma tar-rapport ta’ spezzjoni mill-kaptan ma tippreġudikax id-dritt għad-difiża ta’ sid il-bastiment fil-konfront tal-ksur denunzjat. 2. Detenzjoni tal-bastiment – Laqgħa ta’ informazzjoni Fejn ikun permess, skont il-leġislazzjoni fis-seħħ tal-Kap Verde fir-rigward ta’ ksur denunzjat, kull bastiment tal-UE involut fir-reat jista’ jkun imġiegħel iwaqqaf l-attività tas-sajd tiegħu u, meta l-bastiment ikun fuq il-baħar, li jidħol lura f’port tal-Kap Verde. Il-Kap Verde għandu jinnotifika lill-UE, fi żmien massimu ta’ ġurnata ta' xogħol, b'kull detenzjoni ta’ bastiment tal-UE li jkollu awtorizzazzjoni tas-sajd. Din in-notifika għandu jkollha magħha r-raġunijiet għad-detenzjoni. Qabel ma tittieħed kwalunkwe miżura fil-konfront ta' bastiment, ta' kaptan, tal-ekwipaġġ jew tat-tagħbija, minbarra l-miżuri maħsuba għall-konservazzjoni tal-provi, il-Kap Verde għandu jorganizza fuq talba tal-UE, fi żmien ġurnata ta' xogħol wara n-notifika tal-waqfien tal-bastiment, laqgħa ta’ informazzjoni sabiex jispjega l-fatti li jkunu wasslu għall-waqfien tal-bastiment u jispjega kwalunkwe konsegwenza. Għal din il-laqgħa ta’ informazzjoni jista’ jattendi rappreżentant tal-Istat tal-bandiera tal-bastiment. 3. Piena għall-ksur – Proċedura ta’ kompromess Il-piena għall-ksur denunzjat għandha tkun stabbilita mill-Kap Verde skont id-dispożizzjonijiet tal-liġi nazzjonali fis-seħħ. Meta s-soluzzjoni tar-reat tinvolvi proċedura ġudizzjarja, qabel jingħata bidu għaliha, u sakemm ir-reat ma jkunx jinvolvi att kriminali, tinfetaħ proċedura ta’ kompromess bejn il-Kap Verde u l-UE sabiex ikunu ddeterminati t-termini u l-livell tas-sanzjoni. Għal din il-laqgħa ta’ informazzjoni jista’ jattendi rappreżentant tal-Istat tal-bandiera tal-bastiment. Il-proċedura ta’ kompromess tintemm sa mhux aktar tard minn tlett ijiem wara n-notifika tal-waqfien tal-bastiment. 4. Proċedimenti legali – garanzija bankarja Jekk il-proċedura ta’ kompromess ma tirnexxix u l-ksur jittella’ quddiem il-qorti ġudizzjarja kompetenti, sid il-bastiment involut fir-reat għandu jiddepożita garanzija bankarja fil-bank magħżul mill-Kap Verde u li l-ammont tagħha, stabbilit mill-Kap Verde, ikopri l-ispejjeż marbuta mal-waqfien tal-bastiment, il-multa stmata u kwalunkwe kumpens. Il-garanzija bankarja tibqa’ marbuta sakemm tintemm il-proċedura ġudizzjarja. Il-garanzija bankarja għandha tiġi rrilaxxata u tingħata lura lil sid il-bastiment minnufih wara li tinqata’ s-sentenza: a) kollha kemm hi, jekk ma tkun ġiet imposta l-ebda penali; b) sal-bilanċ li jifdal, f'każ li s-sanzjoni twassal għal multa anqas mill-garanzija bankarja. Il-Kap Verde għandu jinforma lill-UE dwar ir-riżultati tal-proċedura ġudizzjarja fi żmien tmint ijiem mill-għoti tas-sentenza. 5. Rilaxx tal-bastiment u tal-ekwipaġġ Il-bastiment għandu jiġi rilaxxat u l-ekwipaġġ tiegħu jitħalla jitlaq mill-port wara l-ħlas tal-multa stabbilita fil-proċedura ta’ kompromess, jew wara d-depożitu tal-garanzija bankarja. KAPITOLU IX IMBARK TAL-BAĦRIN 1. Numru ta’ baħrin li għandhom ikunu imbarkati Waqt l-attività tas-sajd tagħhom fiż-żona tal-Kap Verde, il-bastimenti tal-UE għandhom itellgħu abbord baħrin mill-Kap Verde skont dawn il-limiti: a) il-flotta ta’ bastimenti tas-sajd tat-tonn bit-tartarun għandha ttella’ mill-anqas sitt baħrin; b) il-flotta ta’ bastimenti tat-tonn bil-qasab u x-xlief għandha ttella’ mill-anqas żewġ baħrin; c) il-flotta ta’ bastimenti tas-sajd bil-konz tal-wiċċ għandha ttella’ mill-anqas ħames baħrin. Is-sidien tal-bastimenti tal-UE għandhom jagħmlu minn kollox sabiex itellgħu abbord baħrin oħrajn mill-Kap Verde. 2. Għażla ħielsa tal-baħrin Il-Kap Verde għandu jkollu lista ta' baħrin mill-Kap Verde kkwalifikati sabiex jittellgħu abbord il-bastimenti tal-UE. Sid il-bastiment, jew l-aġent tiegħu, għandu jagħżel liberament minn din il-lista l-baħrin tal-Kap Verde li ser itella’ abbord u jinnotifika lill-Kap Verde dwar ir-reġistrazzjoni tagħhom mal-ekwipaġġ. 3. Kuntratti tal-baħrin Fil-każ tal-baħrin mill-Kap Verde, il-kuntratt ta’ impjieg għandu jkun stabbilit minn sid il-bastiment jew l-aġent tiegħu u l-baħri nnifsu, possibbilment irrappreżentat mill-junjin tiegħu. Dan għandu jiġi ffirmat mill-Awtorità marittima tal-Kap Verde. Il-kuntratt għandu jistipula b’mod partikolari d-data u l-port tar-reklutaġġ. Il-kuntratt għandu jiggarantixxi lill-baħri l-benefiċċju tal-iskema tas-sigurtà soċjali applikabbli għalih fil-Kap Verde. Għandu jinkludi assigurazzjoni tal-ħajja, tas-saħħa u tal-inċidenti. Kopja tal-kuntratt għandha tingħata lill-firmatarji. Id-drittijiet fundamentali fuq ix-xogħol stabbiliti mid-dikjarazzjoni tal-Organizzazzjoni Internazzjonali tax-Xogħol (ILO) għandhom japplikaw għall-baħrin mill-Kap Verde. B’mod partikolari din tirrigwarda d-dritt ta’ assoċjazzjoni u tal-għarfien effettiv tad-dritt għan-negozjar kollettiv u l-eliminazzjoni tad-diskriminazzjoni fil-qasam tal-impjiegi u tax-xogħol. 4. Salarju tal-baħrin Is-salarju tal-baħrin mill-Kap Verde għandu jitħallas minn sid il-bastiment. Dan għandu jiġi stabbilit qabel ma tinħareġ l-awtorizzazzjoni tas-sajd u bi qbil komuni bejn is-sid jew l-aġent tiegħu u l-Kap Verde. Is-salarju ma jistax ikun inferjuri għal dak applikabbli għall-ekwipaġġi tal-bastimenti nazzjonali, u lanqas għall-istandards tal-ILO. 5. Obbligi tal-baħri Il-baħri għandu jirrappurta għand il-kaptan tal-bastiment li jkun inħatar għalih fil-jum qabel id-data tar-reklutaġġ stipulata fil-kuntratt tiegħu. Il-kaptan għandu jinforma lill-baħri dwar id-data u l-ħin tal-imbark. Jekk il-baħri jabbanduna jew ma jirrappurtax fid-data u l-ħin previsti għall-imbark, il-kuntratt ta’ dan il-baħri jaqa’ u sid il-bastiment awtomatikament jinħall mill-obbligu li jtella’ lil dan il-baħri abbord. F’dan il-każ, sid il-bastiment ma jkun soġġett għall-ebda multa jew kumpens. 6. Nuqqas ta’ imbark ta’ baħrin mill-Kap Verde Is-sidien tal-bastimenti ta’ flotta li ma jtellgħux abbord baħrin mill-Kap Verde, għandhom iħallsu, qabel it-30 ta’ Settembru ta’ dik is-sena, somma fissa ta’ EUR 20 għal kull baħri taħt l-ammont iffissat fil-bidu ta’ dan il-kapitolu għal kull jum li matulu l-bastimenti tagħhom ikunu preżenti fiż-żona tal-Kap Verde. KAPITOLU X OSSERVATURI TAL-KAP VERDE 1. Osservazzjoni tal-attivitajiet tas-sajd Il-bastimenti awtorizzati li jistadu għandhom ikunu soġġetti għal sistema ta’ osservazzjoni tal-attivitajiet tas-sajd tagħhom skont il-Ftehim. Din is-sistema ta’ osservazzjoni għandha tkun konformi mad-dispożizzjonijiet previsti mir-rakkomandazzjonijiet adottati mill-ICCAT (Kummissjoni Internazzjonali għall-Konservazzjoni tat-Tonn tal-Atlantiku). 2. Bastimenti u osservaturi magħżula Il-Kap Verde għandu jagħżel il-bastimenti tal-UE li jtellgħu abbord osservatur kif ukoll l-osservatur assenjat lilu sa mhux aktar tard minn ħmistax-il jum qabel id-data prevista għall-imbark tal-osservatur. Meta tinħareġ l-awtorizzazzjoni tas-sajd, il-Kap Verde għandu jinforma lill-UE u lil sid il-bastiment, jew l-aġent tiegħu, dwar il-bastimenti u l-osservaturi magħżula, kif ukoll iż-żmien tal-preżenza tal-osservatur abbord kull bastiment. Il-Kap Verde għandu jinforma minnufih lill-UE u lil sid il-bastiment, jew l-aġent tiegħu, dwar kwalunkwe tibdil fil-bastimenti u l-osservaturi maħtura. Il-Kap Verde għandu jagħmel ħiltu sabiex ma jagħżilx osservaturi għall-bastimenti li diġà jkollhom osservatur abbord jew li jkunu jinsabu diġà taħt l-obbligu formali li jtellgħu abbord osservatur waqt l-attività tas-sajd ikkonċernata, waqt l-attivitajiet tagħhom f’żoni oħrajn ta’ sajd minbarra dawk tal-Kap Verde. L-osservaturi m’għandhomx iqattgħu iżjed ħin abbord il-bastiment milli jeħtieġu biex iwettqu dmirijiethom. 3. Kontribuzzjoni finanzjarja fissa Mal-pagament tal-ħlas fiss, sid il-bastiment għandu jħallas lill-Kap Verde ammont fiss ta’ EUR 200 fis-sena għal kull bastiment. 4. Salarju tal-osservatur Is-salarju u l-ispejjeż soċjali tal-osservatur jitħallsu mill-Kap Verde. 5. Kundizzjonijiet tal-imbark Il-kundizzjonijiet tal-imbark tal-osservatur, b’mod partikolari ż-żmien tal-preżenza abbord, huma definiti bi ftehim komuni bejn sid il-bastiment jew l-aġent tiegħu u l-Kap Verde. Abbord, l-osservatur għandu jiġi ttrattat bħala uffiċjal. Madankollu, l-akkomodazzjoni abbord tal-osservatur għandha tikkunsidra l-istruttura teknika tal-bastiment. L-ispejjeż tal-akkomodazzjoni u tal-ikel abbord il-bastiment jitħallsu minn sid il-bastiment. Il-kaptan għandu jieħu l-miżuri kollha li jaqgħu taħt ir-responsabbiltà tiegħu sabiex jassigura s-sigurtà fiżika u l-benessri ġenerali tal-osservatur. L-osservatur għandu jingħata l-faċilitajiet kollha meħtieġa sabiex iwettaq il-funzjonijiet tiegħu. Huwa għandu jkollu aċċess għall-mezzi ta’ komunikazzjoni, għad-dokumenti relatati mal-attivitajiet tas-sajd tal-bastiment, b’mod partikolari l-ġurnal tas-sajd u l-ktieb tan-navigazzjoni, kif ukoll għall-partijiet tal-bastiment marbuta direttament mal-kompiti tiegħu. 6. Obbligu tal-osservatur Matul il-preżenza tiegħu abbord, l-osservatur: a) għandu jieħu l-miżuri xierqa kollha sabiex ma jinterrompix jew ifixkel l-operazzjonijiet tas-sajd; b) għandu jirrispetta l-proprjetà u t-tagħmir li jkun hemm abbord; c) għandu jirrispetta n-natura kunfidenzjali ta’ kull dokument tal-bastiment. 7. Imbark u żbark tal-osservatur L-imbark tal-osservatur għandu jsir fil-port magħżul minn sid il-bastiment. Sid il-bastiment jew id-destinatarju awtorizzat minnu għandu jikkomunika lill-Kap Verde, b’avviż bil-quddiem ta’ għaxart ijiem qabel l-imbark, id-data, il-ħin u l-port għall-imbark tal-osservatur. Jekk l-osservatur jimbarka f’pajjiż barrani, sid il-bastiment għandu jħallas l-ispejjeż tal-ivvjaġġar tiegħu lejn il-port tal-imbark. F’każ li l-osservatur ma jippreżentax ruħu għall-imbark sa tnax-il siegħa wara d-data u l-ħin miftiehma, sid il-bastiment jinħall awtomatikament mill-obbligu tiegħu li jtella’ abbord lil dan l-osservatur. Huwa jkun liberu li jħalli l-port u jibda l-attivitajiet tas-sajd tiegħu. Meta l-osservatur ma jitniżżilx f’port tal-Kap Verde, sid il-bastiment għandu jħallas l-ispejjeż tal-vjaġġ tal-osservatur lura lejn il-Kap Verde fl-iqsar żmien possibbli. 8. Kompiti tal-osservatur L-osservatur għandu jwettaq il-kompiti li ġejjin: a) josserva l-attivitajiet tas-sajd tal-bastiment, b) jivverifika l-pożizzjoni tal-bastiment waqt l-attivitajiet tas-sajd; c) jieħu kampjun bijoloġiku fil-kuntest tal-programm xjentifiku, d) jieħu nota tal-irkaptu tas-sajd użat; e) jivverifika l-informazzjoni rrappurtata fil-ġurnal tas-sajd dwar il-qabdiet li jkunu saru fiż-żona tal-Kap Verde; f) jivverifika l-perċentwali tal-qabdiet inċidentali u jistima l-qabdiet skartati; g) jikkomunika l-osservazzjonijiet tiegħu bir-radju, feks jew posta elettronika, mill-inqas darba fil-ġimgħa meta l-bastiment jopera fiż-żona tal-Kap Verde, inkluż il-volum abbord tal-qabdiet ewlenin u inċidentali. 9. Rapport tal-osservatur Qabel ma jħalli l-bastiment, l-osservatur għandu jissottometti rapport tal-osservazzjonijiet tiegħu lill-kaptan tal-bastiment. Il-kaptan tal-bastiment għandu jkollu d-dritt jagħmel kummenti fir-rapport tal-osservatur. Ir-rapport għandu jiġi ffirmat mill-osservatur u mill-kaptan. Il-kaptan għandu jirċievi kopja tar-rapport tal-osservatur. L-osservatur għandu jagħti r-rapport tiegħu lill-Kap Verde, li mbagħad jibgħat kopja lill-UE fi żmien tmint ijiem wara l-iżbark tal-osservatur. KAPITOLU XI Responsabbiltà tal-Operatur 1. L-operatur għandu jiżgura li l-bastimenti tiegħu jkunu tajbin għat-tbaħħir u li jkollhom tagħmir adegwat għas-sikurezza tal-ħajja u apparat ta’ sopravvivenza għal kull passiġġier u membru tal-ekwipaġġ. 2. L-operatur għandu jkollu kopertura tal-assigurazzjoni xierqa u kompluta fuq il-bastiment tiegħu permezz ta’ assigurazzjoni rikonoxxuta internazzjonalment. 3. Fil-każ li bastiment tal-UE jkun involut f’aċċident jew inċident marittimu fil-Kap Verde u dan jirriżulta fi tniġġis u ħsarat ta’ kwalunkwe tip għall-ambjent, il-bastiment u l-operatur tiegħu għandhom immedjatament jinnotifikaw lill-awtoritajiet Kap Verdjani. Jekk il-ħsara tkun ikkawżata mill-operatur tal-bastiment, dan tal-aħħar għandu jassumi r-responsabbiltà tiegħu skont id-dispożizzjonijiet u l-proċeduri nazzjonali u internazzjonali applikabbli. APPENDIĊIJIET TAL-ANNESS Appendiċi 1 — Iż-ŻEE tal-Kap Verde Appendiċi 2 — Miżuri tekniċi ta’ konservazzjoni Appendiċi 3 — Formola ta’ applikazzjoni għall-awtorizzazzjoni tas-sajd Appendiċi 4 — Ġurnal tas-sajd Appendiċi 5 — Komunikazzjoni tal-messaġġi VMS lill-Kap Verde Appendiċi 6 — Linji gwida għall-qafas u l-implimentazzjoni ta’ sistema elettronika ta’ komunikazzjoni tad-dejta relatata mal-attivitajiet tas-sajd (Sistema ERS) Appendiċi 1 — Iż-ŻEE tal-Kap Verde Iż-ŻEE tal-Kap Verde testendi sa 200 mil nawtiku mil-linji ta’ bażi: Punti || Latitudni tat-Tramuntana || Lonġitudni tal-Punent || Ile A. || 14°48'43.17'' || 24°43'48.85'' || I. Brava C-P1 a Rainha || 14°49'59.10'' || 24°45'33.11'' || - C-P1 a Faja || 14°51'52.19'' || 24°45'09.19'' || - D-P1 Vermelharia || 16°29'10.25'' || 24°19'55.87'' || S. Nicolau E. || 16°36'37.32'' || 24°36'13.93'' || Ilhéu Raso F-P1 a da Peça || 16°54'25.10'' || 25°18'11.00'' || Santo Antão F. || 16°54'40.00'' || 25°18'32.00'' || - G-P1 a Camarin || 16°55'32.98'' || 25°19'10.76'' || - H-P1 a Preta || 17°02'28.66'' || 25°21'51.67'' || - I-P1 A Mangrade || 17°03'21.06'' || 25°21'54.44'' || - J-P1 a Portinha || 17°05'33.10'' || 25°20'29.91'' || - K-P1 a do Sol || 17°12'25.21'' || 25°05'56.15'' || - L-P1 a Sinagoga || 17°10'41.58'' || 25°01'38.24'' || - M-Pta Espechim || 16°40'51.64'' || 24°20'38.79'' || S. Nicolau N-Pta Norte || 16°51'21.13'' || 22°55'40.74'' || Sal O-Pta Casaca || 16°50'01.69'' || 22°53'50.14'' || - P-Ilhéu Cascalho || 16°11'31.04'' || 22°40'52.44'' || Boa Vista P1-Ilhéu Baluarte || 16°09'05.00'' || 22°39'45.00'' || - Q-Pta Roque || 16°05'09.83'' || 22°40'26.06'' || - R-Pta Flamengas || 15°10'03.89'' || 23°05'47.90'' || Maio S. || 15°09'02.21'' || 23°06'24.98'' || Santiago T. || 14°54'10.78'' || 23°29'36.09'' || - U-D. Maria Pia || 14°53'50.00'' || 23°30'54.50'' || I. de Fogo V-Pta Pesqueiro || 14°48'52.32'' || 24°22'43.30'' || I. Brava X-Pta Nho Martinho || 14°48'25.59 || 24°42'34.92'' || - Y=A || 14°48'43.17'' || 24°43'48.85'' || Skont it-Trattat iffirmat fis-17 ta’ Frar 1993 bejn ir-Repubblika tal-Kap Verde u r-Repubblika tas-Senegal, il-fruntiera marittima mas-Senegal hija delimitata bil-punti li ġejjin: Punti Latitudni tat-Tramuntana Lonġitudni tal-Punent A 13° 39' 00" 20° 04' 25" B 14° 51' 00" 20° 04' 25" C 14° 55' 00" 20° 00' 00" D 15° 10' 00" 19° 51' 30" E 15° 25' 00" 19° 44' 50" F 15° 40' 00" 19° 38' 30" G 15° 55' 00" 19° 35' 40" H 16° 04' 05" 19° 33' 30" Skont it-Trattat iffirmat fid-19 ta’ Settembru 2003 bejn ir-Repubblika tal-Kap Verde u r-Repubblika Iżlamika tal-Mawritanja, il-fruntiera marittima bejn dawn iż-żewġ pajjiżi hija delimitata bil-punti li ġejjin: Punti Latitudni tat-Tramuntana Lonġitudni tal-Punent H 16° 04.0' 019° 33.5' I 16° 17.0' 019° 32.5' J 16° 28.5' 019° 32.5' K 16° 38.0' 019° 33.2' L 17° 00.0' 019° 32.1' M 17° 06.0' 019° 36.8' N 17° 26.8' 019° 37.9' O 17° 31.9' 019° 38.0' P 17° 44.1' 019° 38.0' Q 17° 53.3' 019° 38.0' R 18° 02.5' 019° 42.1' S 18° 07.8' 019° 44.2' T 18° 13.4' 019° 47.0' U 18° 18.8' 019° 49.0' V 18° 24.0' 019° 51.5' X 18° 28.8' 019° 53.8' Y 18° 34.9' 019° 56.0' Z 18° 44.2' 020° 00.0' Appendiċi 2 — Miżuri tekniċi ta’ konservazzjoni 1. Miżuri applikabbli għall-kategoriji kollha: L-ispeċijiet ipprojbiti: F’konformità mal-Konvenzjoni dwar l-Ispeċi Migratorji u mar-riżoluzzjonijiet tal-ICCAT, is-sajd għall-manta ġiganta (Manta birostris), għall-gabdoll (Cetorhinus maximus), għall-kelb il-baħar abjad (Carcharodon carcharias), għall-pixxivolpi bugħajn (Alopias superciliosus), għall-kurazza komuni tal-familja Sphyrnidae (għajr il-kurazza pala), għall-kelb il-baħar tal-qarnuna bajda oċeaniku (Carcharhinus longimanus) u għat-tawru seta (Carcharhinus falciformis) mhuwiex permess. Skont il-leġiżlazzjoni nazzjonali tal-Kap Verde, mhux permess sajd għall-kelb il-baħar baliena (Rhincondon typus). Projbizzjoni fuq it-tneħħija tal-pinen tal-klieb il-baħar: Hija pprojbita t-tneħħija tal-pinen tal-klieb il-baħar minn fuq bastimenti, kif ukoll iż-żamma abbord, it-trażbord u l-iżbark tal-pinen tal-klieb il-baħar. Mingħajr ħsara għal dak imsemmi hawn fuq, sabiex ikun iffaċilitat il-ħżin abbord, il-pinen tal-klieb il-baħar jistgħu jiġu parzjalment imqatta’ u jintwew fuq il-karkassa, imma ma għandhomx jitneħħew minn mal-karkassa qabel ma jiġu żbarkati. Projbizzjoni tat-trażbord fuq il-baħar: Mhuwiex permess it-trażbord fuq il-baħar. L-operazzjoni ta’ trażbord għandha ssir fl-ilmijiet ta’ port tal-Kap Verde awtorizzat għal dan. 2. Miżuri speċifiċi SKEDA 1: BASTIMENTI TAT-TONN BIL-QASAB U X-XLIEF (1) Żona tas-sajd: Lil hinn minn 12-il mil nawtiku mil-linja bażi (2) Irkaptu awtorizzat: Qasab u xlief (3) Speċijiet fil-mira: Tonn isfar (Thunnus albacares), tonn obeż (Thunnus obesus) u palamit (Katsuwonus pelamis) Qabdiet inċidentali: Konformità mar-rakkomandazzjonijiet tal-ICCAT u tal-FAO. SKEDA 2: BASTIMENTI TAS-SAJD GĦAT-TONN BIT-TARTARUN (1) Żona tas-sajd: Lil hinn minn 18-il mil nawtiku mil-linja bażi, fid-dawl tan-natura tal-arċipelagu fiż-żona tas-sajd tal-Kap Verde. (2) Irkaptu awtorizzat: Tartaruni (3) Speċijiet fil-mira: Tonn isfar (Thunnus albacares), tonn obeż (Thunnus obesus) u palamit (Katsuwonus pelamis) Qabdiet inċidentali: Konformità mar-rakkomandazzjonijiet tal-ICCAT u tal-FAO. SKEDA 3: BASTIMENT TAS-SAJD BIL-KONZ TAL-WIĊĊ (1) Żona tas-sajd: Lil hinn minn 18-il mil nawtiku mil-linja bażi. (2) Irkaptu awtorizzat: Konz tal-wiċċ (3) Speċijiet fil-mira: Pixxispad (Xiphias gladius), kelb il-baħar ikħal (Prionace glauca), tonn isfar (Thunnus albacares), tonn obeż (Thunnus obesus) Qabdiet inċidentali: Konformità mar-rakkomandazzjonijiet tal-ICCAT u tal-FAO. 3. Aġġornar Iż-żewġ Partijiet għandhom jikkonsultaw ma' xulxin fi ħdan il-Kumitat Konġunt sabiex jaġġornaw dawn il-miżuri tekniċi għall-konservazzjoni abbażi tar-rakkomandazzjonijiet xjentifiċi. Appendiċi 3 — Formola tal-applikazzjoni għall-awtorizzazzjoni tas-sajd IL-FTEHIM TAS-SAJD BEJN IL-KAP VERDE U L-UNJONI EWROPEA I - L-APPLIKANT 1. Isem l-applikant: 2. Isem l-Oganizzazzjoni tal-Produtturi (OP), jew sid il-bastiment: 3. Indirizz tal-OP jew ta' sid il-bastiment: 4. Nru tat-Telefown: Feks: Posta Elettronika: 5. Isem il-kaptan: Ċittadinanza: Posta Elettronika: 6. Isem u l-indirizz tal-aġent lokali: II - DETTALJI TAL-IDENTIFIKAZZJONI TAL-BASTIMENT 7. Isem il-bastiment: 8. Stat tal-bandiera: Port tar-reġistrazzjoni: 9. Markar estern tal-identifikazzjoni: MMSI : Nru tal-IMO: 10. Data tar-reġistrazzjoni tal-bandiera attwali (JJ/XX/SSSS): ......./......./......... Bandiera ta' qabel (jekk kien hemm): 11. Post tal-konstruzzjoni: Data (JJ/XX/SSSS) …...../…..../…….….. 12. Kodiċi tas-sinjal tar-radju: HF: VHF: 13. Nru tat-Telefown bis-Satellita: IRCS: III - DETTALJI TEKNIĊI TAL-BASTIMENT 14. Tul tal-bastiment (LOA f'metri): Wisa’ tal-bastiment (BOA f’metri): Tunnellaġġ (espress bħala GT London): 15. Tip ta’ magna: Qawwa tal-magna (f’KW): 16. Numru ta’ membri tal-ekwipaġġ: 17. Metodu ta’ konservazzjoni abbord: Silġ ¨ Tkessiħ ¨ Kombinament ¨ Iffriżar ¨ 18. Kapaċità tal-ipproċessar kull jum (24 siegħa) f’tunnellati: Numru ta' kontenituri tal-ġut: Kapaċità totali tal-kontenituri tal-ħut (f'm3): 19. Dettalji dwar l-apparat ta' lokalizzazzjoni awtomatika: Manifattur: Mudell: Numru tas-serje: Verżjoni tas-softwer: Operatur tas-satellita (MCSP): IV - ATTIVITÀ TAS-SAJD 20. Attrezzi tas-sajd awtorizzati: ¨ tartarun ¨ konz ¨ qasab u xlief 21. Post tal-iżbark tal-qabdiet: 22. Liċenzja mitluba għall-perjodu minn (JJ/XX/SSSS): …..… / ……. / ………. sa ……./ …….. / …….… Jien hawn taħt iffirmat, nikkonferma li l-informazzjoni provduta f’din l-applikazzjoni hija vera u korretta u mogħtija bona fede. Magħmul fi ________________________________________, fil-…..… / ……. / ………. Firma tal-applikant: _______________________________________________________________ Appendiċi 4 — Ġurnal tas-sajd || || Konz Lixka ħajja Tartarun Tkarkir Oħrajn || || || || || || || || || || || || || Isem il-bastiment: ……………………………………………………………………. || Tunnellaġġ gross: …………………………………………………............................. || TLUQ tal-bastiment: RITORN tal-bastiment: || Xahar || Jum || Sena || Port || || || Pajjiż tal-bandiera: ……………………………………………………………………........................... || Kapaċità – (TM): ……………………………………………........ || || || || || || || || Numru tar-reġistrazzjoni: ………………………………………………………………................................... || Kaptan: ……………………………………………………….... || || || || Sid: ………………………………………………………….......................... || Numru ta’ membri tal-ekwipaġġ: ….…………………………………………………........................ || || || || || || || || Indirizz: ………………………………………………………………………….... || Data tar-rapport: ………………………………………………...... || || || || (Awtur tar-rapport): ………………………………………………................................. || Numru ta’ ġranet fuq il-baħar: || || Numru ta’ ġranet ta’ sajd: Numru ta’ rkiekel: || || Nru tas-sajda: || || || || || || Data || Settur || Temperatura ta’ wiċċ il-baħar (ºC) || Sforz tas-sajd Numru ta’ snanar użati || Capturas (Qabdiet) || Isco usada na pesca (Lixka użata) || Xahar || Jum || Latitudni T/N || Lonġitudni L/P || Tonn Thunnus thynnus jew maccoyi || Tonn isfar Thunnus albacares || (Tonn obeż ta' għajnu kbira) Thunnus obesus || (Alonga) Thunnus alalunga || (Pixxispad) Xiphias gladius || (Marlin) (Marlin abjad) Tetraptunus audax jew albidus || (Marlin iswed) Makaira indica || (Sailfish) Istiophorus albicane jew platypterus || Palamit Katsuwonus pelamis || (Qabdiet imħallta) || Total tal-ġurnata (piż f’kg biss) || Kastardella || Klamari || Lixka ħajja || (Oħrajn) || || || || || || || Għadd || Piż kg || Għadd || kg || Għadd || kg || Għadd || kg || Għadd || kg || Għadd || kg || Għadd || kg || Għadd || kg || Għadd || kg || Għadd || kg || Għadd || kg || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || KWANTITAJIET ŻBARKATI (F’KG) || || || || || || || || || || || || || || || || || || || || || || || || || || || || Kummenti || || || || || 1 – Uża paġna għal kull xahar u ringiela għal kull jum. || || 2 - “Jum” tfisser il-jum li fih jintrama l-konz. || 4 - L-aħħar ringiela (Kwantitajiet żbarkati) ma għandhiex timtela qabel ma tintemm is-sajda. Għandek tindika l-piż reali fil-mument tal-iżbark. || ||